"Ez dago lurzoruen babeserako legedi zehatzik, eta horien osasuna ez da modu orokor batean aztertzen" - Busturialdeko Hitza : Busturialdeko Hitza\nGaixorik dauden lurzoruak sendatzeko landareak eta mikroorganismoak erabiltzen ditu Lur Epelde markina-xemeindarrak. Lurzoruen egoera eta osasuna aztertzeaz arduratzen da Neikerren, eta Epeldek dio Lea-Artibai, Mutriku eta Busturialdean garrantzitsua dela baso landaketen “kudeaketa egokia” egitea.\nNeiker BRTAko Lurzoruen Mikrobio Ekologia taldeko kidea zara. Zertaz arduratzen zarete taldean?\nAskotan esaten dut gure taldean lurzoruetako medikuak garela. Neikerren lurzoruen ospitale antzeko bat daukagu, iristen zaigun lurzoruei diagnostiko bat egin eta gaixorik daudenei terapia bat ezartzen saiatzen gara. Arazoa da gure paziente diren lurzoruek ez dutela –pertsonek bezala– hitzik egiten; beraz, osasun maila zehazteko lurzoruko mikroorganismoak aztertzen ditugu.\nZergatik dira horren garrantzitsuak lurzoruak?\nBegi bistaz ikusten ez baldin bada ere, ez dugu ahaztu behar lurzoruak planetako konpartimentu biodibertsoenak direla eta eskukada batean bilioika bakterio eta dozenaka kilometro onddo hifa aurkitu daitezkeela. Bizidun txiki horiek euren arteko lankidetzan funtzio ekologiko oso garrantzitsuak burutzen dituzte.\n«Lurzoruak planetako konpartimentu biodibertsoenak dira»\nLurzoruek hainbat zerbitzu ekosistemikoz hornitzen gaituzte: elikagai eta erregaien hornikuntza, karbonoaren bahiketa, uraren erregulazioa, etab. Alabaina, lurzoru asko kaltetuta daude eta zerbitzu hauek eskaintzeko gaitasuna mugatuta daukate. Aztertzen ditugun lurzoruek estres mota ezberdinak jasan izan dituzte. Esperientzia handia daukagu lurzoru kutsatuekin, eta hauek sendatzeko landareak eta mikroorganismoak erabiltzen ditugu erremedio bezala. Klima aldaketaren eragina ere aztertu beharreko aldagai garrantzitsua da gaur egun. Hirugarrenez, nekazal ikerketarako erakunde batean lan egiten dugunez, nekazal praktika ezberdinek lurzoruetan daukaten eragina aztertzen dugu.\nZelakoa da Lea-Artibai, Mutriku eta Busturialdeko lurzoruaren osasuna?\nBai urak eta bai aireak kalitatearen monitorizaziorako sareak dituzten arren, lurzoruek oraindik ez dute beraien babeserako direktiba edo legedi zehatzik, eta beraien osasuna ez da modu orokor eta sistematizatu batean aztertzen. Ikerketa puntualetan gure eskualdeak aztertu izan dira, baina argazki orokorra falta zaigu. Zorionez, pixkanaka hau aldatzeko pausoak ematen ari dira.\nZerk eragiten du estres gehien inguru hauetan?\nGure eskualdearen ezaugarri nagusienak dira lurraldearen zati handi batean baso landaketak daudela eta malda oso handiak dauzkagula. Beraz, garrantzitsua da landaketa hauen kudeaketa egokia egitea, guztion aberastasuna diren lurzoruek erreketan amaitzea nahi ez badugu.\nGertatzen diren desertizazioek zelako eragina dute lurzoruetan?\nEgia esan, desertifikazioa ez da arazo bat gure lurzoruetan.\n«Klima aldaketak lurzoruetan duen eragina aztertu beharrekoa da»\nNekazaritza lurzoruetan ere jartzen duzue fokua. Ingurumena errespetatzen duten praktiken aplikazioetatik lurzoruen osasuna hobetzea bilatzen duzue.\nHalaxe da, azken finean nekazal lurzoru osasuntsu bateko komunitate mikrobianoak gai izango dira landareek behar dituzten elikagaiak mineralizatzeko, edo supresibitate deritzon ezaugarri baten bidez izurri potentzialak kontrolatzeko. Nekazaritza praktika batzuk lagungarriak izan daitezke lurzoruentzako, baita perturbazio bat ere; hala nola goldatzeko moduak, fertilizazio ezberdinak, pestiziden aplikazioak, etab. Horri buruz, Lurzoruetako Osasun Txartelak deritzen gidaliburu batzuk atera genituen gure laborategiko analisi neketsuen osagarri gisa. Gidaliburu horiei esker, norberak bere lursailean neurketa erraz batzuen bidez jakin dezake erabiltzen ari den nekazaritza praktikak denboran lurzoruarentzako kaltegarriak edo onuragarriak izaten ari diren.\nZeintzuk dira nekazaritzako lurzoruetan eta laboreetan sortzen ari diren kutsatzaileak? Zelan nabaritu ditzakegu eta zelan aurre egin behar zaie?\nMundu mailan kezka handia sortzen ari den arazo bat antibiotikoekiko erresistente bihurtzen ari diren bakterio patogenoak dira. Lurzoruek hainbeste bizitza izatean, antibiotiko asko bertatik isolatu ahal izan dituzte zientzilariek, baina erresistentziak ere era kezkagarri batean hedatu daitezke. Beste alde batetik, animaliek kontsumitzen dituzten antibiotikoen %80raino gorotzetan ateratzen dira. Azken urteetan, metodo genetikoak erabiliz, aztertzen ari gara nola hedatzen diren antibiotikoekiko erresistentziak animali jatorridun konpost edo ximaurra lurzoruak ongarriztatzeko erabiltzen denean. Honi aurre egiteko, berebiziko garrantzia dauka konpostaje prozesua ondo burutzeak.\nReCROP proiektua jarri duzue martxan. Zer daukazue esku artean eta zer lortu nahi duzue proiektuagaz?\nProiektu honetan Mediterraneo inguruko hainbat lurraldetako zientzilariekin lan egingo dugu, Portugal, Espainia, Frantzia, Italia, Egipto, Tunez eta Marruekosekoekin. Lurralde hauetako mahasti, artasoro eta landare aromatikoen sailetan aplikatutako nekazal praktika iraunkorrek lurzoruaren osasunean daukaten eragina aztertuko dugu. Uste dut oso esperientzia interesgarria izango dela, errealitate ezberdinei buruz ikasiko dugulako eta gure neurketak baldintza oso ezberdinetako lurzoruetan egin ahalko ditugulako.


Maialen Gurbindo nafarra OT telebista saiotik kanporatu dute | NAIZplus | NAIZPLUS\nMaialen Gurbindo nafarra OT telebista saiotik kanporatu dute\nFinalean sartzeko zorian zegoen Maialen Gurbindo musikari nafarra. Hala ere, Chica Sobresalto bezala etorkizun oparoa izango duela pentsa dezakegu, publikoak oso gustuko baitu eta disko berria prestatzen ari delako jada. Anne akademiako ikaskidearekin batera Operación Triunfo saioan euskara defenditzeagatik pasako da historiara.\nEkhi Martin|2020/06/04 Eguneratua:\nOperación Triunfo TVEko musika telebista saioa aurrera doa. Aurtengo edizioa hasterakoan bi euskaldun zeuden, Anne Lukin eta Maialen Gurbindo, nafarrak biak.\nElkarrekin kantatzen jarri zituztenean Ken Zazpi taldearen ‘Ilargia’ abestia kantatzea eskatu zuten, euskaraz kantatzea zenbat gustatuko litzaiekeen adieraziz, eta ikaskide batek gure hizkuntza «zein itsusia» den esan zuenean, amorru biziz erantzun zuten biek. Azkenean, eskatutako kanta taularatu ahal izan zuten –saioa sortu zenetik euskaraz kantatzen zen lehen aldia zen– eta euren ekimenez, hitzak azpititulatu zituzten publiko guztiak ulertu zezan letraren edertasuna.\nAnne hortik gutxira kanporatu zuten, baina Maialenek ikusleen zein ikaskideen bihotzak irabazi zituen eta aurrera egitea lortu zuen. Izan ere, gaztea den arren, parte-hartzaileen artean esperientzia handiena dutenen artean kokatzen da. Programan izena eman aurretik Chica Sobresalto ezizenarekin herriz herri ibili zen eta hainbat euskal talderekin kolaborazioak egin zituen. Telebistara saltoa bere ibilbideari bultzada emango dion pauso bat besterik ez da.\nPandemia dela eta, telebista saioa bi hilabetez eten behar izan zuten, ordura arte oso arrakastatsua izaten ari zen edizio batean. Atzo platora itzuli ziren akademiako ikasleak oso saio berezi batean –arrazismoaren kontrako keinuak izan zituzten abeslariek George Floyden heriotzaren aurrean protesta gisa–, eta bigarren finalaurrekoa ospatu zuten. Horren baitan Maialen kanporatu egin zuten eta finaletik kanpo gelditu zen azken unean, Extremoduroren ‘Si te vas’ kantaren bertsio bikaina kantatu zuen arren, Robe Iniestaren ahots garratza bere ahots gozoaz trukatuz.\nAtarrabiakoaren ametsa, seguruenik, lehiaketa irabaztea izango zen arren, ezin dugu esan ibilbide musikal bat lortzeko bidean emaitzarik onena denik. Izan ere, aurreko edizioetan arrakasta handiagoa izan dute finalistek edo finaletik gertu gelditu direnek, irabazleek baino, beraz, Chica Sobresaltok primerako ibilbidea du ortzimugan. Hasteko, datorren urtera begira disko berria prestatuko duela aurreratu du.


"The Mule" - Txetxu Urkijo - Aiaraldea.eus\nAste honetan, Clint Eastwood Kaliforniako zuzendari handiaren azken pelikula nahi dizuet gomendatu: “The Mule” (2018) izenekoa alegia. Gezurra dirudien arren, zinez gertaturiko kontuetan oinarritutako lan baten aurrean gaude. Izan ere, zintak kontatzen duen istorioa nahiko zinezgaitza baita.\nNire uste apalean, film honek arazo bakarra du, zein eta zuzendariaren izena. Pelikula hau beste zuzendari batena balitz, horren izen handia ez duen batena alegia, lan borobila litzateke. San Frantziskoko artistak, ordea, zenbait maisulan ditu buruturik dagoeneko eta, nahi eta nahi ez, horrek ikuslarengandik zerbait gehiago espero izatea dakar.\nLaurogei urte dagoeneko beteta dituen Earl Stoneri, bat-batean eta gehien behar duenean, dirua erraz lortzeko aukera bat sortuko zaio, egin behar izango duen gauza bakarra gidatzea izango da eta. Hala eta guztiz ere, berak ezer susmatu barik, droga-trafikatzaile bilakatuko da.\nArestian aipatu bezala, Eastwoodek maila handiko zenbait zinta ditu bere curriculumean, hala nola, “Unforgiven” (1992), “The bridges of Madison Country” (1995), “Mystic River” (2003), “Million Dollar Baby” (2004) edota “Gran Torino” (2008). Egiazta dezakezuenez, ez da ahuntzaren gauerdiko eztula, ez horixe!


LH 1. eta 2. mailako ikasleen familiekin bilerak | Maria eta Jose IkastetxeaMaria eta Jose IkastetxeaLH 1. eta 2. mailako ikasleen familiekin bilerak – Maria eta Jose Ikastetxea\nL.H. 1ko argazkiak\nHasiera › ZIRKULARRAK › LH_Z › LH 1. eta 2. mailako ikasleen familiekin bilerak\nLH 1. eta 2. mailako ikasleen familiekin bilerak\nIkasturte hasiera dela eta, guraso bileretarako deia zabaldu nahi dizuegu. Dakizuen bezala, aurtengoan berrikuntza ugari ditugu zuei azaltzeko:\nKONFIANTZAREN PEDAGOGIA eraldaketa pedagogikoarekin aurrera dihardugu. Pasa den ikasturtean, bide honetan ilusioz murgildu ginen, eta datorkigun ikasturte berri honetarako ere, albiste onak ditugu! Urte hasiera honetan, azpiegiturei dagokienez, instalakuntza apartez gozatzeko aukera izango dute 0-3 urte bitarteko ikasleek. HH 4-5 eta LHko 1. zikloan ere alor ezberdinetan, hainbat berrikuntza izango dituzte. Bilera honetan, hauek azaltzeko aukera izango genuke.\nEraldaketa erabatekoa izateko, familien partehartzea eta pedagogia honen nondik norakoak zuek ere jakitea ezinbestekoa da, guztion elkarlana sustatzeko eta elkarrekin gure txikien garapenean bat egiteko.\nHorretarako, LH 1. eta 2. mailako ikasleen familiekin bilduko gara.\nIRAILAK 5ean, asteartean, GAZTELERAZ, arratsaldeko 16:00etan.\nIRAILAK 6an, asteazkenean, EUSKARAZ, arratsaldeko 16:00etan.\nHasieran, zuzendariak ikastetxe eta 2017-2018 ikasturteari buruzko informazio orokorra emango du. Ondoren, maila bakoitzeko familiak dagozkien tutoreekin bilduko dira, datorren ikasturtearen inguruko informazio zehatza jasotzeko.\nBilera hauen garrantzia kontuan izanik, gurekin izango zaretelakoan agurtzen zaituztegu.\nLH 1.ZIKLOKO IRAKASLEAK\n© 2018 Maria eta Jose Ikastetxea


Joseba Azkarragak ETAk bizitzeko eskubidea ukatzen duela salatu du | EA - Eusko Alkartasuna\nHasiera » Ingurumena » Joseba Azkarragak ETAk bizitzeko eskubidea ukatzen duela salatu du\nJoseba Azkarragak ETAk bizitzeko eskubidea ukatzen duela salatu du\nArgitaratua honek egina: Prentsa Bulegoa data Abe 9, 2007 honetan: Ingurumena\nErakundeetako adierazpen batean, Estatuari dagozkion urraketak ere gogorarazi ditu Azkarragak, esaterako, 18/98 sumarioko epaia, tortura, espetxe-politika eta alderdien legea. Joseba Azkarraga (EA) Justizia sailburuak Eusko Jaurlaritzako adierazpen bat irakurri du Gasteizen, bihar Giza Eskubideen Nazioarteko Eguna izango baita.\nHasteko, ETAk su-etena hautsi ondoren, ´gure artean herritarrek duten bizitzeko eskubidea ukatzen dutenak daudela ikusten´ dela salatzen du testuak. Gainera, ETAren azken ekintza ´odoltsuekin taldeak ez du bidegabeko oinazea bakarrik sortzen, Giza Eskubideen Adierazpena erabat ukatzen baitu´.\n´Erakunde terroristaren jarraipena azaldu, justifikatu edo babestu egiten duen edozein hitzaldik legitimotasun eta sinesgarritasun osoa galtzen du´, dio adierazpenak.\nGainera, Eusko Jaurlaritzaren ustez, ´lehen belaunaldiko´ giza eskubideak ´euren bihotzetan bertan zaurituta daude´ 18/98 sumarioan, prozesu horren inguruan izandako azken atxiloketak eta kartzelaratzeak aipatuta.\nEuskal Exekutiboaren iritziz, epaiak komunikatu aurreko azken atxiloketen fasea ´Estatuaren bidegabeko eta gehiegizko ariketa baten atal dramatikoa besterik ez da izan´.\nIldo horretan, ´zigorretako eta prozesuetako bermeak hainbeste arindu dira, bidegabeko eta neurrigabeko kartzelaratzeak gertatzen ari direla´ gaineratu, eta ´XXI. mendean iritzi delituak mantentzea anakronikoa´ dela baieztatu du.\nEspetxe-politika, tortura eta alderdien legea\nPresoak sakabanatuta izatea mantentzen duen espetxe-politika indarrean egoteak presoentzat eta euren senideentzat zigor bat gehiago dela ere salatzen du adierazpenak.\nGiza eskubideen arimari eta edukiei eraso egin ohi zaiela ere aipatzen da testuan, ´espetxeetan ematen jarraitzen den tortura bezala´.\n´Elkartzeko eta adierazteko askatasunari, eta prentsa eta ideologia askatasunari dagozkien esparruak´ ezin direla ´alderdien legea edo terrorismoaren aurkako gehiegizko arauak aplikatuta murriztu´ azpimarratu du Azkarraga sailburuak, Eusko Jaurlaritzaren izenean.


Erretiratuendako informatika ikastaroak San Joxepen - Bergara - Goiena.eus\nErretiratuendako informatika ikastaroak San Joxepen\nIrati Agirreazaldegi 2004-10-04 17:06\nIkasturte berriarekin abian jarri dira San Joxepe elkartean ohiko ekintzak eta ikastaroak: eskulanak, yoga, gimnasia, abesbatza eta pintura. Horietan jarduteaz gain, nagusiek informatika ikasteko aukera ere izango dute urriaren 5ean hasiko diren ikastaroetan.\nSan Joxepe erretiratuen elkarteak informatika ikastaroak antolatu ditu hasi berri den ikasturterako. Urriaren 5ean hasiko dira bi ikastaro eta bestea urriaren 7an.\nNagusiendako izango dira eta San Joxepeko Informatika Gelan emango dituzte eskolak. Informatikako oinarrizko ikastaroa izango da lehenengoa, Interneten gainekoa bestea, eta Power point programari buruzkoa hirugarrena. Oinarrizko ezagutzak jaso nahi dituztenek martitzen eta eguenetan joan beharko dute 11:00etatik 13:00etara. Ikastaroa 24 ordukoa izango denez, azaroaren 11ra arte luzatuko da. Internet eskolak martitzenetan izango dira 17:00etatik 19:00etara eta azaroaren 23ra arte izango da.\nBi ikastaroak, martitzenean, urriaren 5ean hasiko dira.\nPower point programaren gaineko ikastaroa, eguenean, urriaren 7an hasi eta azken saioa azaroaren 18an izango da.\nIkastaroetarako izena eman nahi dutenek 943 76 30 09 telefonora dei dezakete edo San Joxepe elkartera jo.\nBestalde, udako etenaren ostean, berriz ere abian dira urte guztian zehar nagusiek San Joxepe elkartean aukeran izaten dituzten ikastaroak eta ekintzak.\nEskulanak egiteko astelehenetan elkartzen dira 17:00etatik 20:00etara. Yoga egiten dutenak astelehen eta eguaztenetan 11:00etatik 12:30era. Gimnasiako taldekoak astelehenetik eguenera bitartean egunero izaten dituzte eskolak 10:00etatik 11:00etara. Abesbatzakoak martitzen arratsaldetan egiten dituzte entseguak 17:30etik 18:45era. Pintura eskolak, berriz, egubakoitzetan 15.00etatik 19:00etara izaten dira.


Koronabirusaren hedatzeari aurre egiteko neurri berriak hartu ditu LABI batzordeak - Lasarte-oria - Txintxarri.eus\nTxintxarri Aldizkaria 2021-03-26 18:47\nGoranzko joeraren areagotzeari erantzuteko, intzidentziaren araberako udalerrikako mugak berreskuratu ditu batzordeak; baina 500eko langa beharrean, 400ekoa jarri du oraingoan. Neurrietako bat itxiera perimetrala izango da eta lurraldeka ere ezarriko dute. Halaber, gaurtik apirilaren 9a arte, eremu pribatuetan bizikideak bakarrik elkar daitezke.\nBileraren ondoren egindako agerraldian Iñigo Urkullu lehendakariak ezagutarazi ditu astelehenetik aurrera indarrean egongo diren moldaketak.\nItxiera perimetrala. Herritarrak mugakide diren udalerrietara joan daitezke erosketetara edo atari zabalean jarduera fisikoa egitera.\nOstalaritza. Barnealdean egoteko ordutegi mugatua izango dute: 06:30etik 09:30era eta 13:00etatik 16:30era. Terrazak zabalik egon daitezke egungo mugekin.\nJoko eta apustu etxeek barnealdera eta ordutegi berera mugatu beharko dute ostalaritza zerbitzua.\nKirola. Barrualdeetan gehienez lau lagun elkartu ahal izango dira, profesionalak eta federatuak salbu. Aldagelak eta dutxak itxi beharko dituzte. Igerilekuetan, %35eko edukiera eta dutxak banaka erabili beharko dira.\nAraban, Bizkaian eta Gipuzkoan ere itxiera perimetrala ezarriko dute azken hamalau egunetan 100.000 biztanleko 400eko intzidentzia tasa gainditzean. Gaurko datuen arabera, Gipuzkoakoa 229,4 da, Bizkaikoa 243,6 eta Arabakoa, 322, 8.\nEusko Jaurlaritzaren Osasun Sailak astelehenero argitaratuko du tasa gainditzen dute udalerri eta lurraldeen zerrenda. Lehena bihar bertan ezagutaraziko dute eta astelehen gauerdian, hilak 29, sartuko da indarrean. Aste Santuko jai egunak tarteko, bigarrena, apirilaren 6an argitaratuko dute.\nErabakiaren atzeraeragin kaltegarria saihesteko, apirilaren 1etik 11ra bitartean ostaturen bat erreserbatuta dutenei lekualdatzeko aukera izango dute; baldin eta, erreserba gaurko eguna baino lehen egin badute.\nHorrez gain, eremu pribatuetan bizikideez osatutako taldeak bakarrik elkartu ahalko dira gaurtik apirilaren 9a arte.\nLehendakariak azaldu duenez, neurri hauek hartzeko hiru arrazoi daude: Kutsatzeen goranzko joera, "argia da eta datozen egunetan mantendu egingo da"; ospitaleetako presioa, bereziki, ZIUetako oheen betetzea; eta SARS-CoV-2 birusaren aldaera britainiarra nagusitzen ari dela. "Bere ondorioak larriagoak dira, bai Euskadin bai beste erkidegoetan ere. Aldaera honen eraginez, gure inguruko herrialdeetan intzidentzia tasen igoera handia izaten ari da", horrekin batera Brasilgo eta Hegoafrikako aldaeren lehen kasuak ere agertu dira EAEn.


Egunkaria aurrera » Tortura salaketa ez zela benetan ikertu nabarmendu du Martxelo Otamendik Estrasburgon\nTortura salaketa ez zela benetan ikertu nabarmendu du Martxelo Otamendik Estrasburgon\n2012, martxoak 22\nAzken fasean sartu da Martxelo Otamendi Berria-ko zuzendari eta Euskaldunon Egunkaria-ko zuzendari ohiak 2008an Estrasburgoko Giza Eskubideen Auzitegian Espainiaren kontra jarritako salaketa. Estrasburgoko Auzitegiak Egunkaria auziko epaia kontuan hartzea onartu zuen joan den irailean, eta Espainiari 2012ko urtarrilaren 16ra arteko epea eman zion alegazioak aurkezteko. Espainiak alegazioak aurkeztu ondoren, Otamendik erantzuteko aukera izan du, eta haren abokatuak erantzunezko idatzia joan den astean aurkeztu du. Bertan, Espainiako Gobernuaren alegazioak ezetsi ditu banan-banan. Argudiatzeko orduan, batez ere, Otamendiren abokatuak Estrasburgoko Auzitegiaren bi epai izan ditu oinarri: 2011ko martxoaren 8an Aritz Beristainen alde ebatzitakoa eta 2010eko irailaren 28an Mikel San Argimiroren alde ebatzitakoa. Aipatutako kasu bietan, Giza Eskubideen Auzitegiak Espainia zigortu du tortura salaketak ikertzeko betebeharra urratzeagatik.\nOtamendik 2008ko irailean jo zuen Europako Giza Eskubideen Auzitegira. Egunkaria auziko operazioan Guardia Zibilaren esku atxilotuta egon zenean jasandako torturak eraginkortasunez ez ikertzeagatik eta ikertzeko bitartekorik ez jartzeagatik salaketa jarri zuen Otamendik Espainiaren kontra. Giza Eskubideak eta Oinarrizko Askatasunak Babesteko Europako Hitzarmenaren 3. artikulua urratu izana egotzi zion Espainiari. Tortura kasuetan, Giza Eskubideen Auzitegiaren arabera, estatuak behartuta daude ikerketa ofizial eraginkorra egitera. Otamendik auzi medikuaren aurrean, Juan del Olmo epaile instruktorearen aurrean, Madrilgo epaitegian eta Tolosako epaitegian salatu zuen torturak jaso izana. Madrilgo Probintzia Auzitegiak, baina, artxibatu egin zuen auzia, eta ondoren jarritako babes helegitea ez tramitatzea erabaki zuen Espainiako Auzitegi Konstituzionalak —2008ko martxoan—. Espainian bide judiziala agortuta, Estrasburgoko Auzitegira jo zuen Otamendik 2008ko irailean.\nAlegazioak eta erantzuna\nEspainiako Gobernuak joan den urtarrilaren 16an aurkeztutako alegazioak bi ataletan banatuta daude. Batetik, ukatu du tratu txarrik izan dela. Bestetik, argudiatu du ezin dela esan «tratu txarren salaketak ikertzeko betebeharraren omisiorik egon denik».\nLehen ildoari dagokionez, Espainiako Gobernuaren letratuak nabarmendu du auzi jartzaileak ez duela «salaketa egiaztatzen duen frogarik» aurkeztu. «Auzi jartzailearen alegazio subjektiboetatik harago, ez dago alegazio horiek baieztatzea ahalbidetzen duen datu objektiborik», argudiatu du Espainiako Gobernuaren abokatuak alegazioen idatzian. Atxiloaldian Otamendi ikusi zuen auzi medikuaren lekukotasuna da Espainiako Gobernuaren abokatuaren helduleku nagusia, epaitegian egindako deklarazioan kolpe edo indarkeria zantzurik ez zela ageri azaldu zuelako.\nAlegazio horien aurrean, Martxelo Otamendiren abokatu Iñigo Iruinek, lehenik, gogorarazi dio tribunalari auzibidea soil-soilik Giza Eskubideak eta Oinarrizko Askatasunak Babesteko Europako Hitzarmenaren 3. artikuluaren alde prozesalen urraketagatik aurkeztu dela, hau da, tortura salaketaren ondoren ikerketa eraginkorrik ez egiteagatik. Horrez gain, tratu txarren datu objektiborik ez izatearen argudioari dagokionez, Otamendiren abokatuak Aritz Beristainen kasuan Estrasburgoko Auzitegiak berak ebatzitakoa ekarri du gogora: «Tribunala jakitun da zein zailtasun izan ditzakeen atxilotu batek atxiloaldi inkomunikatuan jasandako tratu txarren frogak aurkeztu ahal izateko, eta batez ere arrastorik uzten ez duten tratu txarren kasuan, auzi jartzaileak eskabidean salatutakoak bezalakoak». Antzeko gogoeta egin zuen tribunalak Mikel San Argimiroren kasuan. Era berean, arestian aipatutako epaian, tribunalak nabarmendu zuen tratu txarren frogak agertzeko ezintasuna «agintarien aldetik, ikerketa sakon eta eraginkorrik ez egotearen ondorio» izan zela.\nDena den, auziaren mamia bigarren atalean dago, ikerketaren eraginkortasunari buruzkoan. Espainiako Gobernuaren abokatuak ikerketa egon zela argudiatu du, eta Madrilgo Auzitegiak hainbat ekinbideri uko egin izana justifikatu du. Martxelo Otamendiren abokatuak, aldiz, tortura salaketa ez zela eraginkortasunez ikertu berretsi du, eta Europako Giza Eskubideen Auzitegiaren epai batzuek lagunduta berretsi du.\nMartxelo Otamendik lau aldiz, lau une prozesaletan, adierazi zuen tratu txarrak jaso zituela. «Guztietan kontakizuna bera da. Auzi jartzaileak egindako kontakizunak nahiko larritasun maila du Konbentzioaren 3. artikuluaren baitakotzat jotzeko», argudiatu du erantzunezko idatzian.\nAlde batetik, Auzitegi Nazionaleko epaile instruktore Juan del Olmoren «pasibotasuna» ekarri du gogora, bai auzi medikuen txostenen aurrean bai Otamendiri deklarazioa hartu zioneko salaketaren aurrean. «Auzi medikuaren 2003-02-21 eta 2003-02-22 egunetako txostenetan, argi gelditzen da funtzionario polizialek galdekatzen ari direla era irregularrean eta letratu baten presentziarik gabe. ‘Hiru saiotan, galdekatzen zuten bitartean’ tratu txarrak jaso dituela dio; eta auzi medikuak ‘galdeketen inguruan errepikakorra’ dela jaso du; halaber, ‘galdeketarako gela batera eraman dutela’. Hori guztia onartu zuen auzi medikuak 2004ko urtarrilaren 27ko deklarazio judizialean. Hala ere, ezerk ez du eragiten instrukzio epailearen esku-hartzea».\nPasibotasunaz gain, ikerketa oztopatzea ere egotzi dio Del Olmo epaile instruktoreari, uko egin ziolako Otamendiren testigantza Madrilgo Guardiako Epaitegira bidaltzeari. Hiru hilabete beranduago arte ez zuen bidali.\nBehar bezalako ikerketa ez zela izan erakusteko garrantzitsua da Madrilgo Auzitegiaren jarrera ere. Salaketa aztertu zuen epaileak uko egin zion Martxelo Otamendiri aurrez aurre entzuteari, espetxetik irten zeneko adierazpenen bideoa ikustea baztertu zuen, eta «gertaeren lekuko bakarraren» deklarazioa hartzeari uko egin zion —Fermin Lazkano, Otamendirekin polizia etxeko ziega berean egondakoa—. Horrez gain, Madrileko Lurralde Auzitegiko epaileak ez zuen ikerketarako ekinbiderik egin atxiloaldiko tokia edo zaintzaren arduradunak ezagutzeko. Beraz, Otamendiren abokatuaren ustez, San Argimiroren epaian jasotzen den bezala, kasu honetan ere, «barne jurisdikzioek baztertu egin dituzte gertaera argitzen lagundu zitzaketen frogak».\n«Ondorioz», Otamendiren abokatuak aurkeztu berri duen idatziaren arabera, «posible da baieztatzea Konbentzioaren 3. artikuluaren bortxaketa izan dela, auzi-jartzaileak adierazitako tratu txarren ikerketa eraginkorrik ez baita egin».\n« Egunkaria Peces Barbak ‘Egunkaria’-ko auzipetu bat defenditzeko debekua jarri zion abokatu bati »


EAJ-PNV Gipuzkoako Batzar Nagusiak: EIDER MENDOZA: “BILDUK ALDUNDIAREN GIZARTE-ZERBITZUAK HAUTESKUNDE-KANPAINAN AGINDUTAKOAREN KONTRA KUDEATZEN DITU”.\nEIDER MENDOZA: “BILDUK ALDUNDIAREN GIZARTE-ZERBITZUAK HAUTESKUNDE-KANPAINAN AGINDUTAKOAREN KONTRA KUDEATZEN DITU”.\nEAJ-PNV batzarkide taldeak honakoa eskatu du: Gizarte Politikako diputatu Ander Rodriguez batzordearen aurrean agertzeko eta Astigarraga, Beasain, Errenteria, Getaria, Lezo, Orio eta Urnietako eguneko zentroak kanpo-kudeaketaren bidez kudeatzeari buruz azalpenak emateko.\nEAJ-PNV batzarkide taldeak Bilduren gobernuaren kontraesana salatu du, izan ere, Gipuzkoako Aldizkari Ofizialak argitaratu duenez, Mendekotasuna duten adineko pertsonentzako Astigarraga, Beasain, Errenteria, Getaria, Lezo, Orio eta Urnietako eguneko zentroen erabilera eta kudeaketarako lehiaketa publikoa antolatu du.\nIldo beretik, Eider Mendoza jeltzaleak honakoa azpimarratu du: “Bilduk hauteskunde kanpainan kudeaketa publikoan oinarritutako gizarte zerbitzuen alde egin zuen”. Honenbestez, Mendozak esan duenez, “Bilduren kontraesana nabaria da; alabaina lehiaketa publikoa egingo du aipatutako eguneko zentroen erabilera eta kudeaketa kanpoko enpresa bati esleitzeko”.\nEra berean, Eider Mendozak adierazi duenez, “Gipuzkoako Aldizkari Ofizialean argitaratutako deialdiak Bilduren politika diskurtsoa bertan behera uzten du; alta, orain arte esandakoa eta politika-kudeaketa guztiz kontrakoak dira”. Hortaz, EAJ-PNVren batzarkideak segidakoa esan du: “Bilduk gero eta maizago gauza bat esan eta beste bat egiten du”.\nHori dela eta, Mendozak iragarri duenez, “Ander Rodriguez foru diputatua batzordean agertzea eskatu dugu, gizarte-zerbitzuen kudeaketari buruzko diskurtsoan izandako aldaketaren arrazoiak azaltzeko; izan ere, esandakoaren eta egindakoaren artean kontraesana dago”.


Curzon - Wikipedia, entziklopedia askea.\nIrène FOLL (2014-2020)\n46° 26′ 51″ N, 1° 18′ 34″ W / 46.4475°N,1.3094444444444°W / 46.4475; -1.3094444444444Koordenatuak: 46° 26′ 51″ N, 1° 18′ 34″ W / 46.4475°N,1.3094444444444°W / 46.4475; -1.3094444444444\nLa Bretonnière-la-Claye, Lairoux, Saint-Benoist-sur-Mer eta Saint-Cyr-en-Talmondais\nCurzon Frantziako udalerri bat da, Vendée departamenduan dagoena, Pays de la Loire eskualdean. 2013an 448 biztanle zituen.\n2007an Curzon udalerrian erroldatutako biztanleak 448 ziren. Familiak 192 ziren, horien artean 46 pertsona bakarrekoak ziren (21 bakarrik bizi ziren gizonak eta 25 bakarrik bizi ziren emakumeak), 84 seme-alabarik gabeko familiak ziren, 58 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 323 etxebizitza zeuden, 195 familiaren etxebizitza nagusia ziren, 120 bigarren erresidentzia ziren eta 8 hutsik zeuden. 316 etxeak ziren eta 5 apartamentuak ziren. 195 etxebizitza nagusietatik 162 bere jabearen bizilekua ziren, 28 alokairuan okupaturik zeuden eta 5 doan lagata zeuden; 10 etxek bi gela zituzten, 37 etxek hiru zituzten, 75 etxek lau zituzten eta 73 etxek bost zituzten. 147 etxek euren parking plaza propioa zuten azpian. 68 etxetan ibilgailu bat zegoen eta 91 etxetan bat baino gehiago zituzten.\nCurzon udalerriko biztanleria-piramidea 2009an .\n2007an lan egiteko adina zuten pertsonak 231 ziren, horien artean 165 aktiboak ziren eta 66 inaktiboak ziren. 165 pertsona aktiboetatik 137 lanean zeuden (75 gizon eta 62 emakume) eta 28 langabezian zeuden (9 gizon eta 19 emakume). 66 pertsona inaktiboetatik 26 erretiraturik zeuden, 14 ikasten zeuden eta 26 "bestelako inaktibo" gisa sailkaturik zeuden.\n2009an Curzon udalerrian 187 unitate fiskal zeuden, 426 pertsonek osaturik. Pertsona bakoitzeko diru-sarrera fiskalaren mediana urteko 14.412 euro zen. \n2009an zeuden norbanakoentzako 5 zerbitzu publikoetatik, 1 banku bulegoa zen, 2 margolariak eta 2 ile apaindegiak.\n2000. urtean Curzon udalerrian 14 nekazaritza-ustiategi zeuden, 1.140 hektarea erabiltzen.\nWikimedia Commonsen badira fitxategi gehiago, gai hau dutenak: Curzon\nOrriaren azken aldaketa: 15 otsaila 2019, 00:36.


Eskubaloi partida ugari Oiardon | El Diario Vasco\nEskubaloi partida ugari Oiardon\nJubenilak. Mutilek etxetik kanpo jokatuko dute bihar goizean.\nJ. ARANBERRI Sábado, 15 octubre 2016, 00:50\nEskubaloiak ere tarte zabala izango du asteburu honetan herrian. Usurbil Kirol Elkarteko hainbat talde izango dira etxean jokatuko dutenak eta etxetik kanpo jokatuko duten taldeak ere izango dira.\nGaur goizean eskolarteko neurketak ikusteko aukera izango da Oiardo kiroldegian. Alebin neskek jokatuko dute 9:30ean. Infantil nesken B taldeak Pulporen aurka jokatuko du 10:30ean, infantil mutilen D taldeak Ereintzaren aurka 11:45ean eta B taldeak Elgoibarren aurka 13:00etan.\nArratsaldean, berriz, emakumezkoen taldeen neurketak ikusteko aukera paregabea izango da kiroldegian. Euskal ligako kadete eta jubenil mailako taldeek Kukullaga klubeko taldeen aurka neurtuko dituzte indarrak. Herriko bi taldeak Aiala Zarautz-en aurka euren partidak galtzetik datoz eta berriz ere garaipenaren bidea berreskuratu nahiko dute. Kadeteek 15:45ean jokatuko dute eta jubenilek 17:30ean.\nGaur arratsaldeko azken neurketa Zilarrezko Ohorezko mailako emakumezkoen senior mailako taldeak jokatuko duena izango da. 19:30ean hasita hauek ere Kukullagaren aurka jokatuko dute. Herriko taldeak pasa den asteburuan galdu zuen Beti Onak taldearen aurka lehen partida, baina hala ere sailkapeneko 3. postuan kokatuta daude. Gaur, 19:30ean aurrez aurre izango duten taldea, berriz, 7. postuan dago 2 puntu gutxiagorekin.\nEuskal liga jokatzen ari diren kadete eta jubenil mutilek, berriz, etxetik kanpo jokatuko dute bihar, Donibane kiroldegian hain zuzen ere. Ereintza taldearen aurka neurtuko dituzte indarrak, kadeteek 10:30ean eta jubenilek 12:00etan.\n1. Errejional futbol taldeak Haranen jokatuko du gaur «'Juego de Tronos' se ha comprometido a volver a dejarlo todo igual»


Koldo Rabadan: "Haurrak dira, baina ez dira inozoak"\n"Bidean, aurrera egin nahi duen irakaslearen dekalogoa" idatzi du Koldo Rabadan Izagirre irakasleak. Berak 20 urtean irakaskuntzan egin duen bidea egiteko gonbita da. "Gelditu eta hausnartu beharra dago. Hezkuntzan ere aldaketak behar dira".\nKoldo Rabadan Izagirre irakaslea liburuaren aurkezpen egunean\nKoldo Rabadan Izagirre irakasleak 20 urte daramatza irakaskuntzan eta azkeneko urteak Larraulgo Eskola Txikian. Eskola horretan egin dituzten aldaketak bat datoz liburuko dekalogoarekin. Ikasleak ebaluatzeko azterketarik eta zenbakirik ez dute erabiltzen, "umiltasunez baloratu behar dira, euren lekuan jarrita. Haurrak dira, baina ez dira inozoak". Eskola txikia izanda, adin aniztasunak ematen dien aberastasuna ere badute Larraulgo eskolan. Azterketarik egiten ez dutenez, askotan entzun behar izaten dute "gero etorriko zaizkie azterketak eta prest egotea komeniko zaie!!" eta horri Koldo Rabadan-ek ematen dion erantzuna "pandemia etorriko zela hiru hilabete lehenago jakin izan bagenu, zer egingo genukeen umeei hiru hilabete lehenago musukoak jantzi, ikasteko? Ba ez. Aprobetxatzeko esango genieke. Eta guk horixe esaten dugu, aprobetxatu dezatela eta eskola ikasleku bihurtzen dugu.\nGaur "Faktoria" saioan labur aritu gara Koldo Rabadan-ekin, baina dekalogo interesgarria aurkituko dute irakasle, hezitzaile eta gurasoek Argia-rekin argitaratu duen Bidean, aurrera egin nahi duen irakaslearen dekalogoa liburuan.


Parasite - Txetxu Urkijo - Aiaraldea.eus\nTxetxu Urkijo 2020-03-08 09:19\nJatorrizko izenburua: Parasite Zuzendaria: Bong Joon-ho Gidoilaria: Bong Joon-ho, Jin Won Han Aktoreak: Song Kang-ho, Lee Seong-gyun, Jang Hye-jin… Herrialdea: Hego Korea Iraupena: 132 minutu Ekoizpen-urtea: 2019\nAste honetan, Hego Korean jaio zen Bong Joon-ho zuzendariaren azken pelikula nahi dizuet gomendatu, “Parasite” (2019) izenekoa alegia. Oso proposamen interesgarri baten aurrean gaude, zeren eta, zeharo desberdina den kontatzeko era maneiatzen baitu zinemagile korearrak. Ikusleari zaila egiten zaio gertatuko denari igertzea, ditugun konbentzionalismoetatik oso urrun baitago kontatzeko modu hau. Eszenaratzea originala da guztiz eta, bestalde, kontakizuna bera ezhoiko suertatzen zaio bertako ikusleari. Gehitu honi gainera, guretzako zeharo ezezagunak diren antzezleak ditugula pantaila erraldoian. Honela, esperientzia berri bezain bizigarri batez gozatuko du zine-aretoetara hurbilduko den edonork.\nLangabezian dagoen familia baten seme-alabarik nagusiena klase partikularrak ematen hasiko da beste familia baten etxean. Era honetan bi familien arteko harremana hasiko da, ondorio zinez harrigarriak izango dituena.\nLan honen atzean Bong Joon-ho zinemagile korearra dago. Pelikula honekin sari andana lortu ditu, denboraldi honen garaile argia dugu, duda barik. Oscar sarietan, hain zuzen ere, ezusteko ederra eman du pelikula honekin, munta handiko lau sari eskuratu ditu eta.


Gorka De Juan: ”Pozgarriena taldea hazten ikustea izan da” | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Berriak, Nagusiak, Selekzioak » Gorka De Juan: ”Pozgarriena taldea hazten ikustea izan...\nMini mailako Euskadiko selekzioak Espainiako Txapelketa bikaina egin du, non bosgarren postuan amaitu duten. Horren harira, Gorka De Juan hautatzailearekin hitz egin dugu.\nBosgarren postuaren ostean, zein balorazio egiten duzu Txapelketaz?\nUztailean taldearekin lanean hasi ginenetik San Fernandotik itzuli ondoreneko tarte guztia biribila izan da.\nEz dugu fisikoki ustekaberik izan, tarte guztian erabili ditudan jokalari guztiek lan bikaina egin dute, eta batez ere duten guztia eman dute, ilusi handiz, eta guri hautaketako lana zailduz.\nAurrera eraman nahi izan dugun plangintza zelaian ikusi da, bai lagunarteko partidetan zein txapelketan, beraz, zer gehiago eska dezaket? Bueno, bai, gehiago eska dezaket. Jokalari guztiek, eta talde teknikoak asko gozatu dugu tarte honetan, eta beraz balorazioa, bakarra izan daiteke, hasieran esan bezala, biribila. Bosgarren postuarekin amaiera ezinhobe bat eman diogu hilabeteetako lan guztiari.\nBizitako une guztietatik, zeinekin geratuko zinake?\nEsaerak dioen bezala, zaila da une bakarrarekin geratzea, bizitako une guztiekin. Konfidantza izan daiteke, Marinen lortutako hiru garaipenetan, Andaluziaren aurkako partidako urduritasunak, eta gero berau kendu ondoren nola jokatu genuen, Balearren eta Galiziaren aurkako garaipenak, jaitsieratik urrundu gintuztenak, taldeak garaipen hauek ospatu zituen poztazuna, Balentziaren aurkako garaipena, asken uneetan haiek sartutako saskiratzearekin bat goitik jarri zirelako, eta gureek asken segundoan sartutako hirukoarekin garaipena lortu, eta nola ospatu zuten…\nEntrenatzaile bezala, gehien bete nauena taldea nola hazi den ikustea izan da, egunez egun, partidaz partida, benetako talde bat bezala, eta lagun giroan. Baina benetan, zerbaitekin gelditu behar badut, beste hautatzaile baten hitzekin, eta orain laguna dudana, azken partidaren ostean, bosgarren postua lortu genuen esan zidana: “Batzuetan saskibaloia justua da. Txapelketan egin dezuten joko sendo eta alaiarekin, merezi dezute bosgarren postua. Baloi horrek sartu behar zuen”. Benetan elkarbanatzen dut.\nZer da Mini2016 esperientzian gehien baloratzen duzuna?\nDuda barik, taldearen gizaki arloa. Helarazten duten ilusioa adin hauetan, Txapelketan zehar egon den giroa selekzio guztien artean, zelaian eta bertatik kanpo lagunak egiteko erakutsi duten gaitasuna…nesken hautatzaileekin izandako giroa. Laburbilduz, denak erraztu du txapelketa ongi irten dadin, eta etorkizunean lanean jarraitzeko gogoak ematen ditu.\nZure ustez, zein dira Euskadin praktikatzen den saskibaloiaren eta beste selekzioetan praktikatzen den saskibaloiaren ezberdintasunak?\nZaila dela uste dut alderaketa hau egitea ikusi dugunarekin, izan ere gutxi ikusteko aukera izan baitugu, gure aurkariak eta finalak. Nire ustez, ezberdintasunik nabarmenena arlo fisikoan dagoela, teknikoan baino, batez ere kanpoko jokalarietan. Hori bai, teknikoki oso jokalari landuak ikusi ditugu, fisiko onarekin eta teknika oso onarekin, non lan ordu asko dituzte atzean, hemen ditugunak baino gehiago.\nSaskibaloiari dagokionez, gehiengoek minibasketeko filosofia mantentzen dute, hau da, eraso alai batean oinarritzen dira, defentsan ideia taktiko asko sartu gabe. Nire ustez, federazio handiek, lizentzi gehiago dutenek, generazioetan gutxiago sufritzen dute, guk bezala diot, izan ere oraingoan jende ona tokatu zaigu, multzo orekatu bat, eta ongi moldatu dira nire ideiara, eta horri esker ongi lehiatzeko aukera izan dugu, bai txapelketan, baita prestakuntzan ere, eta hau errepikatzeko zaila da.\nHorregatik, oso pozik gaude gure taldeek egiten duten lanarekin, izan ere hain gaizki ez da lan egiten denbora gutxian selekzio indartsuenekin aurrez-aurre lehiatzeko gai izan baikara.\nEuskal jokalarien indarguneak eta ahuleziak?\nGure indarguneak, dudarik gabe intentsitatea, eta baloiari izan dugun agresibitatea izan dira, izan ere, horrek ongi defendatzea ahalbideratu digu falta gutxi eginaz. Taldearen oreka ere partidetan maila ez jaistea lagundu du, eta hori gainontzeko selekzioetatik lagundu digu. Honen adibide gisa, San Fernandon jokatutako bost partidetan, soilik lau minutu txar izan ditugu, gainontzeko minutuak arpegia eman dugu, eta baloi bakoitza lehiatu dugu. Beste indargune bat, galdutako baloi kopuru eskasa izan da, izan ere aurkariek gogoz lan egin behar izan dute guri baloia berreskuratzeko.\nAhuleziei dagokionez, zerbait esatearren, kanpotik izan dugu portzentai kaskarra izan da, izan ere lau metroko marratik une batzutan asmatu dugun arren, orokorrean aurkariek gehiago izaten zuten, eta hori gustatuko litzaidake besteen erregulartasuna izatea.\nFutbolari aplikatutako Psikologiaren Nazioarteko III. Kongresua Hurrengo sarrera :


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Fabrikazio-teknikak (Modulua)" topic_facet:"Fabrikazio Mekanikoa (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Instalazio domotikoen eta automatikoen konfigurazioa (Modulua)" genre_facet:"EIMAk onetsitako materialak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Fabrikazio-teknikak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Instalazio domotikoen eta automatikoen konfigurazioa (Modulua) Generoa / Forma: EIMAk onetsitako materialak\n1 Automatismo Elektrikoak, Pneumatikoak eta Hidraulikoak (Modulua) Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazio-teknikak (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila Instalazio domotikoen eta automatikoen konfigurazioa (Modulua) 1 Instalazioa eta mantenimendua (Lanbide Arloa) 1 Lanbide Heziketa Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Sistema automatizatuak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


Tasmaniako deabru - Wikipedia, entziklopedia askea.\nEspeziea Sarcophilus harrisii\nTasmaniako deabrua (Sarcophilus harrisii) gaur egun Australiako Tasmania uhartean bakarrik bizi den marsupial haragijale bat da. Tasmaniako desbrua Sarcophilus generotik bizirik gelditzen den abere bakarra da. 1807. urtean George Prideaux Robert Harris naturistak abere honen lehenbiziko deskribapena idatzi zuen.\nGarai batean hainbat espezie zeuden arren, gaur egun irauten duen espezie bakarra txakur ertain baten tamainakoa da: 4 eta 12 kilo bitartean pisatzen du, 52-80 cm-ko luzera du eta 23-30 cm-ko buztana. Larru beltza edo iluna du eta orban txuri bat eztarrian.\nLehen Australian ere bazeuden, baina, ganadua eta oiloak jaten zituela uste zutenez, bertako nekazariek ez zioten estimu handirik; beraz, denak akabatu zituzten. Gerora jakin da hildako animaliak, muskerrak, karraskariak eta beste animalia txiki batzuk jaten dituela gehienbat.\n1990eko hamarkadaren bukaeran 150.000 deabru zeuden Tasmanian. Orduz geroztik, minbizi larri batek deabruen populazioa erdira jaitsi du. Gaixotasun honek deabruen ahoa, lepoa eta aurpegia erasotzen ditu. Ez da gaixotasun horren jatorria ezagutzen, baina ugalketa eta abarretan, beren artean kutsatzen dela uste da. Ikerlariak gaixotasun hau kontrolatu nahian dabiltza. Horretarako, deabruak beste leku batera eraman dituzte, eta osasuntsu daudenak berrogeialdian mantentzen dituzte, populazio hori desager ez dadin. Animalia hauek egokitu egin dira denboran zehar: XX. mendean ia desagertu arte ehizatu zituzten arren, aurrera egitea lortu zuten. Lagunduz gero, arazo hau gainditu eta bizirik irauteko aukera izango dute.\n2009ko maiatzean desagertzeko mehatxu larrian dagoen espezie izendatu zuten.\nOhiturak[aldatu | aldatu iturburu kodea]\nIzena beldurgarria badu ere, nahiko lotsatia da. Gautarra da eta egun osoa ematen du gordelekuan sartuta. Hala ere, kontuan izan behar da oso baraila sendoak dituela, animalia baten hezurdura guztiz txikitzeko modukoak, eta, diotenez, haren oihuak ikara sortzen du.\n↑ (Ingelesez) Hawkins, C. E., McCallum, H., Mooney, N., Jones, M.; Holdsworth, M. (2008). «Sarcophilus harrisii». In: IUCN 2008. IUCN Red List of Threatened Species. Deskargatze data: 9 July 2011. Listed as Endangered (EN A2be+3e v3.1)\nSave the Tasmanian Devil - Tasmaniako Deabrua Salbatu (Ingelesez)\nTasmaniako deabruari buruzko webgunea. Mainlanddevils.com (Ingelesez)\nTasmaniako deabruari buruzko orrialdea (Ingelesez)\nMultimedia: Sarcophilus harrisii\nEspezieak: Sarcophilus harrisii\nPaleobiology Database: 234434\nOrriaren azken aldaketa: 23 ekaina 2021, 14:18.


Gurasoentzat formazio ikastaroa izango da kultur etxean . diariovasco.com\nGurasoentzat formazio ikastaroa izango da kultur etxean\n'Guraso eta seme-alabekin elkar ulertzea' ikastaroa Nerea Mendizabalek zuzenduko du\n«Sarritan gurasook galdetu, zalantzaz edo gainezka aurki-tzen gara eguneroko hainbat eta hainbat egoeratan, nekatzera eta desesperatzera eramaten gaituen abixuen bidez, aginduekin, mehatxuka, garraxika... Beste batzutan, seme-alabaren jokaera batzuk kezkatzen gaituzte eta ez dakigu zergatik jokatzen duen horrela. Gure autoritatea mantendu, autoritarioa izan gabe, gure seme-alabekin komunikatzea ere ikasi daiteke», dio Nerea Mendizabalek, ikastaroaz aritzean.\n«Seme-alabekin nola hitz egin entzun diezaguten... hauei nola entzun hitz egin dezaten... hori izango da ikastaro hauen helburuetako bat», aurreratzen du adituak.\nUrritik ekainera bitartean, hileko ostegun eguerditan (14:30etik 16:30era) heziketarekin eta komunikazioarekin lotuta dauden egoera eta gaiak landuko dira, Zestoako Kultur Etxean.\nIkasturte osoa 160 euro kostatuko da. Informazio gehiago nahi dutenek: info@hartueman.com irailaren 26 baino lehen.


blogotheque concerts à emporter Paris definitzeko modu asko dago: maitasunaren hiria, argiaren hiria, artearen meka, luxuaren boulevard-a,... guretzat, aspaldidanik, Paris, blogotheque-aren eskenatokia da. Urteak dira, tarteka, blogotheque izeneko eremua bisitatzen dugula, bertan eskaintzen zaizkigun kontzertu eta proposamen ederretaz gozatzeko. Horietako askotan, Paris eta Paris-ko inguruneak izaten dira protagonista.\n2003. urtean sortu zen Blogotheque. Chryde eta Vincent Moon-ek euren musika zaletasuna eta proposamenak eskaintzeko sortu zuten blog berezia. Musikaz gozatzeko modu berrien bila Chryde eta Vincent kalera atera ziren kale musikariek eskaintzen zituzten emanaldiak bideoan grabatzera. Haserako ideia hari eutsi eta artista ezagunei kalean jo eta emanaldi horiek grabatzea erabaki zuten arte. Proposamenak ezezkoak besterik jasoko zituelaren ustearekin ekin zioten, baina euren harridurarako talde eta artistek begi onez hartu zuten bikote haren proiektua: "Concerts a emporter" (take-away edo eramateko prest kontzertuak) jaio zen une hartan.\nEz dugu hemen emanaldien eta parte hartu duten taldeen errepasoa egingo. Azkarrak bazarete, honez gero artikulu hau irakurtzeari utzi eta sarean zaudetelako Blogotheque-k eskaintzen dituen "concert a emporter" horietaz gozatzen. Denetarik dagoelako, Parisko plaza galduren batean, teilatuetan, parkeetan, igogailuan ( ez galdu Arcade Fire taldearen altxor hau), etxe abandonatuetan, sukaldeetan, barkuetan... eta guztiak, modu xume eta freskoan bideo kamara arruntekin grabatuta. Zuzeneko emanaldi hauek, denbora eta espazio jakin batean gertatutako une magikoak eskaintzen dizkigute. Musikarien izaera eta inprobisaziorako trebetasuna agerian uzten dizkiguten une errepika ezinetaz gozatzeko internetera jo behar duzue, hain zuzen ere, hainbaten ustetan, musikarekin amaitu behar duen deabruaren tresna zitalera.


Harri-jasotze modernoaren lehen ehun urteak — Eibar.ORG | Eibarko peoria\nHemen zaude: Hasiera / Blogak / Harrikadak / Harri-jasotze modernoaren lehen ehun urteak\nHarri-jasotze modernoaren lehen ehun urteak\nMikel Iturria 2012/11/28 23:05\nHarrikadak izeneko blogean hitz egin beharko da Harria 100 ekimenari buruz.\n"Herri kirolei buruzko dezente liburu daude, horietako batzuk ezinbestekoak. Baina oso gutxi harriari, harri-jasotzaileei eta harri-jasotzeari buruzkoak".\nBadira aste batzuk Donostian aurkeztu zela Harria 100 ekimena. Liburu bat argitaratu eta haren aurkezpena egin zuten urriaren 20an San Telmo Museoan. Eguerdi partean, ekitaldi publikoa egin zuten Victoria Eugenia Antzokian. Harri-jasotzaileak egon ziren bertan, baina baita musikariak, dantzariak, etab. Egunak segida izan zuen Manteo Kiroldegian antolatutako bazkarian. Ez omen da hemen geldituko egitasmoa eta 2013an San Telmo Museoan erakusketa bat zabalduko da.\nEgun hartan ezin izan nuen aurkezpenera joan, baina atzo izan nuen liburua esku artean. Mendea bete du harri-jasotze modernoak eta ehundik gora harri-jasotzaileren berri ematen du liburuak. Argazki gehienak Joseba Urretabizkaiarenak dira, testuak Miguel Iriarterenak eta sustatzaile gisa Patxi Jauregi aritu da, Gipuzkoako Euskal Pilota Federazioko presidentea. Sarrera testua Iñaki Perurenak moldatu du.\nLiburua tapa gogorrekoa da, mardula (ezin autobusean edo trenean eraman hura irakurtzeko) eta 300 bat orrialde ditu. Webgune bidez eros daiteke (Durangoko Azokan ere bai) euskara-gaztelania, euskara-frantsesa eta euskara-ingelesa bertsioak. Ale bakoitzak 45 euro balio ditu.\nHarria 100, centenario del levantamiento de piedra, este texto en castellano.\netiketak: harri-jasotzea, harria, Harrijasotzaileak


Ekimen ezberdinak Emakumeenganako Indarkeriaren aurkako Egunaren harira - leihoa.info\nEkimen ezberdinak Emakumeenganako Indarkeriaren aurkako Egunaren harira\n2019 November 21, Thursday adminAzaroak 25, Leioa, Mobilizazioak\nLeioak ostalaritza gehitzen du azaroaren 25eko ospakizunetan\nAzaroaren 25aren atarian, Emakumeenganado Indarkeriaren Aurkako Nazioarteko Eguna, udalerria konzentrazio eta zenbait ekimen burutzeko prestatzen ari da.\nUdalak gaur eman du ezagutzera antolatu dituen edo babesten dituen ekimenak. Berrikuntza gisa, Berdintasun Arloak udalerriko ostalaritza bereziki inplikatu nahi du. Horretarako, herriko ostalaritza negozioetan edalontzi-azpikoak banatuko ditu, erasoren bat gertatuz gero erabili beharreko telefonoekin eta egun honetako leloekin. Gainera, establezimenduko toki ikusgarri batean emakumeenganako indarkeria egoeren aurrean “leku seguru” gisa egiaztatzen duen bereizgarri bat jartzeko eskatuko zaio lokal bakoitzari.\nKonzentrazio eta ekimen ezberdinak\nHerritarrek etxean ere jasoko dute materiala, ‘Puntu lila’ ko pegatinak eta, Egun hau dela eta prestatutako egitaraua.\nAzaroaren 25ean bertan, astelehenean, Emakumeenganako indarkeriaren aurkako Egunean bi konzentrazio burutuko dira, lehena eguerdian eta bigarrena arratsaldean. Goizeko konzentrazioa eguerdiko 12.00etan burutuko da eta bertan ikastetxe ezberdinetako ikasleen, Udalaren ordezkari ezberdinen eta herritarren parte hartzea espero da.\nArratsaldeko konzentrazioa, Leioako emakume-elkarteek deitua eta Udalak babestuta, 20:00etan hasiko da. Bata zein bestea Iparragirre Etorbideko Bulebarrean burutuko da.\nHurrengo egunean, azaroaren 26an, arratsaldeko 18:00etatik aurrera, Kultur Leioan, pertsonek jasaten dituzten mikroerasoen benetako egoeretan oinarritutako “Aprende la conciencia” saila ikusgai egongo da, Leonard Martin-ek eta Alicia North-ek ekoitzia.\nAzkenik, ostegunean, hilaren 28an, Mendibile Jauregian, arratsaldeko 18:00etatik aurrera, “Indarkeria gorputzetan, neurrian, pisua eta forma dela eta” izenburuko Miriam Herbón-ekk emandako hitzaldi-tailerra egongo da.\nLa jugadora del Leioa WLB Miren Urizar participará en un ‘stage’ con la selección estatal cadete\nLas muertes por el coronavirus rebajan el «gasto» en las pensiones contributivas


Uhandre piriniotarra (Calotriton asper)\nOso espezie interesgarria da Piriniotako iboi eta ur-lasterretan bizi den endemismo hau; izan ere, bere anatomia, fisiologia eta moldapenak direla eta glaziaziotan Europa osoan bizi ziren uhandreen eredutzat har daiteke (Aihartza, 1992). Glaziazioak amaitzean, klimaren epelketaren aurrean, goi-mendietan babesa aurkitu zuten hainbat espezietako bat da uhandre piriniarra. Ur hotz eta korrontetsuetara ederki moldatutako espeziea da, jarraian azalduko diren ezaugarri anatomikoek argi erakusten duten moduan.\nLarbek 11,8 - 13,5 mm ingururekin eklosionatzen dute. 45 mm ingururekin egiten dute metamorfosia baina, populazio hipogeotan 95 mm-ko larbak ere aurkitu dira. Burua zapaldua izan ohi du, luzea baino askoz zabalagoa, muturra gutxi biribildua eta ia moztua. Buztanaren luzera gorputzarena baino motzagoa da. Gandor kaudala ez da ia luzatzen dortsalki, gorputzaren atzeko erdira mugatzen da. Buztanaren punta biribildua edo kamutsa da eta ez da inoiz puntan amaitzen. Gorputzadarrak motzak dira eta, hatzak azazkal korneoarekin amaitzen dira. Hiru adar brankial ditu gorputzaren alde bakoitzean, motzak eta adarkadura gutxikoak hasieran baina adarkadurak agaritzen zaizkie metamorfosira hurbildu ahala; edonola ere, beste uhandre europearrenak baino txikiagoak eta adarkadura gutxiagokoak dira. Kolorazio orokorra arrea edo grisa da eta, ilundu egiten da metamorfosira hurbiltzean. Metamorfosia hastean brankiak murriztuz joaten dira, helduaren kolorazioa agertzen da eta helduen pikor tipikoak agertzen dira (Montori eta Llorente, 2008).\nAzala oso zimurtsua eta baskularizatua du; tuberkuloz estalia, askoz ugariagoak eta garatuagoak berauek, alde dortsalean eta isatsaren oinarrian. Askoz tuberkulo gehiago ditu arrak emeak baino. Burua zabala baino luzeagoa da eta oso zapaldua; arrek emeek baino buru zabalagoa dute. Buruaren atzealdean hiomandibularraren insertzioak nabaritzen dira, bereziki arren kasuan. Gorputza ia zilindrikoa da eta dortsobentralki zapaldua. Arrak, kloaka-titia, erdi-esferikoa du, obertura longitudinalarekin; emeak, berriz, konikoa eta atzera zuzendua, obertura biribilarekin. Buztana burua-gorputza luzera baino motzagoa da; nabarmenago arretan emeetan baino, askoz buztan motzagoa eta sendoagoa baitute (Montori eta Llorente, 2008).\nKolorazio dortso-laterala marroi-arrea da oro har, baina marroi argi ia beixetik marroi ilun ia beltzerainoko aldaera ekus daiteke. Sarri, ertz irregulardun lerro dortsal axial horia izaten du, baina adinarekin gero eta gutxiago ikusten da. Azpialdearen diseinua oso aldakorra da, baina normalean kolore aposematiko hori-laranja edo gorria du, kolore ilunez orbandua (Montori eta Llorente, 2008).\nUhandre piriniotarraren larbak arrabio arruntarenen antzekoak dira. Desberdintasun bat da burua zabala baino askoz luzeagoa izatea uhandre piriniotarrak eta luzea bezain zabala arrabio arruntak. Bestalde uhandre piriniotarraren buztanak punta biribildua edo kamutsa du, eta, arrabioaren buztana puntan amaitzen da.\nEndemismo piriniotarra da, normalean goi-mendiko banaketa duena. Ez da mendikate axialean bakarrik agertzen, iparraldera eta hegoaldera ere banatzen da, eta kasu batzuetan, baita prepirinioaz haratago ere. Bere banaketa arearen muinean maiztasun handiz agertzen da, eta banaketaren altitude-mugatan bakarrik ditu populazio zatikatuak (Montori eta Llorente, 2008). Banaketa-eremuaren hegoaldeko muga Guara, Riglos eta Santo Domingo izeneko mendikateek osatzen dute. Euskal pirinioan Zuberoa eta Nafarroa arteko mugetan, eta muga horren inguruko erreketan aurki daiteke: Abaurrea Goikoan, Mintxaten, Belabartzen, Iratin... mendebalderen iristen den populazioa kintoakoa da (Aihartza, 1992). Euskal Herrian Pirinioez gain Leitzaran errekan agertzen da.\nLarbak korronte baxueneko gunetan egoten dira, harrien babesean (Montori et al., 2008). Behin metamorfosia burututa, ur-ibilgutik hurbil ibiltzen dira, ura eta lurraren artean bizitza mistoa eginez, eta gutxira lehorrerako pausoa ematen dute. Azpi-helduek, teorikoki, bizitza erabat lehortarra dute, eta heldutasun-sexualera iristean uretara itzultzen dira berriro. Banaketaren mugetan ikusi dira azpi-helduak uretan bizitzen, horren arrazoia baldintza ekologikoak gogorregiak izatea da (Tenperatura altuegiak edo baxuegiak, landaredi-estaldurarik eza...) (Montori eta Llorente, 2008).\nUhandre piriniotarra espezie bereziki urtarra da, eta hainbat ingurunetan aurkitu badaiteke ere, bere berezko habitata erdi- edo goi-mendiko ur-lasterrak dira; 15 ºC-tik beherakoak ipar isurialdean eta 16-17 ºC-tik beherakoak hego isurialdean. Ibai horien ezaugarriak dira urertzean landaredi urria izatea, eta harriz eta legarrez osatutako hondoa izatea, landaredi-geruzarik eta limo-geruzarik gabea. Bere habitat sekundarioak dira goi-mendiko laku eta iboiak, erdi- eta behe-mendiko erreka eta ur-lasterrak, eta lurpeko bideak. Lakuetan bokale inguruan ibiltzen dira, bertan aurkitzen baita ur oxigenatuena; eta altitude baxuetako erreketan, aldiz, erriberan landaredi ugaria duten zonak hautatzen ditu, uraren tenperatura igotzea eragozten baitu horrek. Bere banaketa-arearen mugan, mediterraneitate handiko zonatan ere aurkitu daiteke; kasu horietan, uraren tenperaturak espeziearen jasankortasun maila gaindi dezake hilabete batzuetan, eta horri aurre egiteko estibazioa edota beren ugal zikloa alderantzikatu ere egin dezakete (Montori eta Llorente, 2008).\nUr-lasterretan, banako helduak, harrien azpian edo ur-jauzi txikietan pilatzen diren landare-hondarren artean egoten dira (Montori eta Llorente, 2008). Rana pyrenaica-ren banaketarekin bat egiten duen ingurutan, habitata partekatzen dute (Serra-Cobo et al., 2000). Ikusi da, ibaia hazten denean, uhandreak ur-ertzera hurbiltzen direla lehenengo, eta hazkuntza handia bada, ibaitik irten eta uretatik hainbat metrotara ere urrundu daitezkela babesteko (Montori eta Llorente, 2008).\nHego-isurialdean 175-2500 m artean bizi da, baina askoz ugariagoa da 1000-2000 m artean; eta ipar-isurialdean antzekoa da banaketa, baina askoz kota altuagoetara iristen da, 3000 m-ko altitudea gainditzeraino (Montori eta Llorente, 2008).\nHelduarekiko nahiko elikadura desberdina du larbak ingurune berean bizi arren; dipteroen larbak eta, sekundarioki, efemeropteroen larbak osatzen dute dietaren parte nagusia (Montori, 1992). Harrapakinen dibertsitatea askoz txikiagoa da larbetan, askoz espezialistagoak dira (Montori eta Llorente, 2008).\nEspezie intsektiboroa da, zelatan ehizatzen du egunez eta bilaketa aktiboz egunsentian eta gauean. Fauna urtar erreofiloa da bere elikagai nagusia (Plekopteroen, Efemeropteroen, Dipteroen eta Trikopteroen larbak), eta gutxiago harrapakin lehortarrak. Halere, oso espezie moldakorra da elikadurari dagokionez, eta hainbat kasutan benetako generalista moduan portatzen da; ornodun urtar txikiak ere jan ditzake (anfibioen larbak eta metamorfikoak) (Montori eta Llorente, 2008).\nAnplexuak hainbat fase ditu. Lehenengo fasean arra atzeko hanken gainean zutik jartzen da, gorputzarekin lurra ukitu gabe eta isatsa jasotzen du 90º-ko angelua osatuz; eme bat gerturatzean isatsarekin mugimendu azkar bat eginez emea eusten du gorputzaren atzealdetik; emeak arra onartzen badu, arrak euste puntua atzeragotzen du eta emearekin ia paralelo jartzen da; jarraian arrak masaje erritmiko eta gogorra ematen dio atzeko hankekin emearen kloaka-titiari, eta espermatoforo bat edo batzuk uzten ditu bere oberturan; arra espermatoforoa kloakan barneratzen saiatzen da atzeko hankez baliatuz eta masajea emateari utzi gabe; gauzak ondo irten badira, espermatoforoa emearen kloaka-ezpainetan finkatuta geratzen da; ondoren arrak esperma-masa igurtzitzen du emearen kloakaren zuloan, espermatoforoa sakabanatuz; eta azkenik, emea anplexua desegiten saiatzen da eta sarri bat-batean amaitzen da (Montori eta Llorente 2008).\nAnplexuaren iraupena luzea da, 30 ordurainokoak erregistratu dira, baina normalean 4 ordu inguru irauten du. Anplexuaren prozesu osoan emea pasiboa da, beste uhandre espezietan gertatzen ez den bezala . Hainbat arrek eta eme bakarrak parte hartzen duten anplexuak ere ikusi dira. Anplexuak urte osoan egiten dira (Montori eta Llorente, 2008), baina horien kopurua igo egiten da errunaldi garaian (martxoa-uztaila) (Montori, 1988).\nErrunaldiaren tamainua txikia da, 15-67 arrautza artekoa (Montori eta Llorente, 2008), eta tarte horren barruan emearen tamainua da arrautza kopuruaren mugatzaileetako bat; eme handiagoek arrautza gehiago jartzen dituzte (Montori, 1988). Arrautzak korronte gutxiko lekutan jartzen dituzte, sakontasun txikian, harrien artean edo azpian, eta 12 ºC inguruko uretan (Montori eta Llorente, 2008).\nEklosioa errunalditik 39-45 egunera gertatzen da, eta garapena kanpo-elikadura hastean burutzen da (Montori eta Llorente, 2008). Enbrioiaren garapenaren iraupena aldatu egiten da uraren tenperaturen arabera. Larbaren garapena urtebete baino gehiago luzatzen da, eta posible da metamorfosia bi hibernazio eta gero egitea ere altitude handietan. Larba-fasearen iraupena uraren tenperaturaren araberakoa da (Clergue-Glazeau, 1971), eta zenbat eta luzeagoa izan neurri handiagoak hartzen ditu larbak. Metamorfosia 45 mm-tik gorako luzerarekin egin daiteke (Montori eta Llorente, 2008). Beste uhandretan ez bezala metamorfosiaren iraupena oso luzea da (Clergue-Glazeau, 1971), eta hazkuntza eta elikadura ez dira eteten. Metamorfosia burutzean egiten da lehenengo muda (Montori eta Llorente, 2008); prozesu hori are gehiago luzatzen da populazio hipogeotan, eta laraba erraldoiak ere ikusi izan dira (Clergue-Glazeau, 1971). Eklosiotik 3-6 urtera bitartean lortzen dute heldutasun sexuala, eta hori ere altitudearen eta ondorioz uraren tenperaturaren arabera aldatzen da (Montori eta Llorente, 2008). Bizitza-luzera handiko espeziea da, emeak gehiago arrak baino, 26 eta 20 urteko bizitza-luzerarekin hurrenez hurren (Montori, 1990)\nUraren tenperatura 5-6 ºC-tik jaistean uretatik irten eta inaktibatu egiten da, gero berriro itzultzen da uretara balio horiek berreskuratzean (Montori, 1988). Udan urak 16 ºC gainditzen dituen zonaldetan, zikloa alderantzikatu egiten du eta inaktibazio estibala egiten du. Inaktibazio horien epeak altitudearen eta azken finean uraren tenperaturaren arabera aldatzen dira. Bereziki espezie gautarra eta egunsentitarra da, baina egunez ere ikus daiteke aktibo; ugalketa garaian anplexuak egunez nahiz gauez egiten dituzte, eguneko edozein ordutan ikus daitezke helduak estaltzen (Montori eta Llorente, 2008).\nEz da espezie lurraldekoia eta ondo jasaten du espezie bereko banakoen presentzia (Guillaume eta Cavagnara, 1998). Urte osoan nahiko konstante mantentzen du bere ibaiko kokapena (Montori et al., 2008).\nUhandre espezie gehienak ur zutabean egoten badira ere Calotriton asper bentonikoa da, eta bizitzeko modu horrek eboluzioan zehar hainbat ezaugarri morfologiko hautatzea eragin du. Korronteko bizitzak, ugalketarako moldaera bereziak eta ibaien hazkuntzari aurre egiteko moldaerak garatzera ere behartu du (Montori eta Llorente, 2008).\nCalotriton asper eta Salamandra salamandra hainbat kasutan batera agertzen badira ere, arraroa da bien larbak elkarrekin agertzea; bi espezieen artean esklusiozko lehia dago, uhandreak arrabioaren larbak ehizatzen dituelako eta gainera elikadura-baliagaiengatik lehiatzen direlako (Montori, 1988).\nAmuarraina (Salmo trutta) da bere harrapari nagusia, baina tamaina ertaineko edozein arrain-espezie izan daiteke bere harrapari potentziala. Piriniotako iboietako eta lakuetako populazio batzuk desagertu dira Salvelinus fontinalis espeziearen sarreraren ondorioz (Montori eta Llorente, 2008).\n1980ko eta 1986ko errege dekretuak babesten du, Bernako hitzarmenaren II eranskinean dago, eta Habitat Zuzentarauaren II eta IV eranskinetan. Espainiako Espezie Mehatxatuen Katalogo Nazionalean “Interes Berezikoa” kategoria du. EAEn eta Nafarroan ere “Interes Berezikoa” kategoria du; Aragoin ez dago katalogatuta eta Katalunian babestuta dago. Frantzian “Arraroa” kategoria du, eta Frantziako Ornodunen Liburu Gorrian “Ia Mehatxatua” kontsideratzen da.\nMontori A.. 1990. Skeletochronological results in the pyrenean newt Euproctus asper (Dugès, 1852) from one prepyrenean population. Annales des Sciences Naturelles, Zoologie, Série 13, 11: 209-211\nGuillaume O., Cavagnara F.. 1998. Spatial and temporal distribution of Euproctus asper from hypogean and epigean populations: experimental and fieldwork studies. Mémoires de Biospéologie, 25: 145-156\nPoschadel J. R., Rudolph A., Warbeck A., Plath M.. 2005. Influence of visual and chemical cues on the aggregation behavior of Pyrenean mountain newts, Euproctus asper (Urodela, Salamandridae). Subterranean Biology, 3(58): 63-68\nParzefall J., Behrens J., Doebler M., Reifenstein K.. 2000. Chemical communication in the Pyrenean salamander Euproctus asper (Caudata, Salamandridae). Memoires de Biospeologie, 27(54): 123-129\nClergue-Glazeau M.. 1971. L'Euprocte pyrénéen. Consequence de la vie cavernicole sur son développement et sa reproduction. Annales de Spéléologie, 25(4): 825-960\nMontori A.. 1988. Estudio sobre la biología y ecología del tritón pirenaico Euproctus asper (Dugès, 1852) en La Cerdanya. Tesis doctoral. Universitat de Barcelona. Barcelona\nMontori A., Llorente G. A.. 2008. Tritón pirenaico – Calotriton asper.\nMontori A., Llorente G. A., Richter-Boix A.. 2008. Habitat features affecting the small-scale distribution and longitudinal migration patterns of Calotriton asper in a Pre-Pyrenean population. Amphibia-Reptilia, 28: Prentsan\nSerra-Cobo J., Marqués-Bonet T., Martínez-Rica J. P.. 2000. Ecological segregation between Rana pyrenaica and Rana temporaria and differential predation of Euproctus asper on their tadpoles. Netherlands Journal of Zoology, 50(1): 65-73\nMontori A.. 1992. Alimentación de las larvas de tritón pirenaico, Euproctus asper, en el prepirineo de la Cerdaña, España. Amphibia-Reptilia, 13: 157-167\nAihartza J. R.. 1992. Uhandre piriniarra, fosil biziduna. Elhuyar, :\nEgilea: Iñaki Odriozola | Sorrera: 2011/12/25 | Azken eguneraketa: 2013/01/29 | Bisita-kopurua: 1191 | Argazki nagusia: Antton Alberdi


Txoriak.eus aurkeztu dugu, Euskal Herriko txorien fitxen eta euskarazko izenen datu-basea - Albisteak - Txoriak\nTxoriak.eus aurkeztu dugu, Euskal Herriko txorien fitxen eta euskarazko izenen datu-basea\nWebgune honen asmoa da Euskal Herriko txori eta hegaztien inguruko informazioa ematea, alderdi bi jorratuz: ornitologiarena eta, batez ere, ornitonimiarena (txori izenena, alegia). Hartara, ondare naturala eta linguistiko-kulturala uztartuta landu gura dira. Alor semantiko zinez aberatsa da hegaztiena, eta gazteen artean erabat galzorian dagoena, transmisioa etenda eta estandarreko formak (batzuetan okerrak direnak) erabat nagusituta. Txorien fitxen bitartez, beraz, hegaztien izendegia jaso eta berreskuratu nahi da eta, bide batez, Euskal Herriko hegazti-espezieen inguruko informazio ornitologokoa euskaraz emateko ahalegin bat ere egin dugu, ez baita erraza sarean eta euskaraz ornitologiaren inguruko informazio larregirik aurkitzea.\nTxoriak.eus - Euskal Herriko hegaztien webgunea\nWebgunea dagoeneko ikusgai egon arren, plataforma dinamikoa izateko asmoarekin jaio da. Orain ikusgai daukazun hau lehenengo bertsio bat besterik ez da; oraindik ere edukia gehitzen eta orrazten ari gara eta horretan jarraituko dugu etorkizunean ere. Hasiera honetan, gehienbat, txorien izendegiari eman zaio garrantzi berezia. Gutxinaka, hegaztiei buruzko informazio gehiago sareratzen ere joango gara. Une honetan Euskal Herriko 100 espezie nagusienen datuak aurkezten dira, baina urte amaierarako 200 espezietara ere iritsiko gara; txori-izenei dagokienez, une honetan, 2.000 txori-izen ezberdin inguru daude jasota eta ikusgai datu-base honetan. Horrekin batera, Txoritokiak izeneko atal bat ere sortu dugu, Euskal Herrian (eta inguru hurbil samarrean) hegaztiak ikusteko tokirik aproposenak zerrendatu eta bakoitzaren inguruko informazio praktikoa eskainiz. Atal hori ere indartzen joango da datozen hilabeteetan.\nHori horrela zela jakinda, eta berba gehienak 70-80 urtetik gorakoen ahotan bakarrik jaso zitezkeela ikusita, galzorian zegoen altxor lexikal eta etnografiko hori lehenbailehen jasotzea erabaki zuen Asier Sarasua Aranberrik 1990eko hamarkadan, eta horretan jardun du harrezkero. Bilketa etnolinguistiko hori izan da webgune eta egitasmo hau martxan jartzeko ernamuina. Hona hemen Asier Sarasuak berak webgunea aurkezteko unean idatzitako azalpenak.\nWebgune honetan biltzen den informazioaren oinarria informatzaileei egindako 200dik gora elkarrizketa izan dira. Gainera 100 lan bibliografiko (liburu, hiztegi eta artikulu) ere aztertu eta hustu dira. Bereziki interesgarriak XX. mende hasiera eta erdikoak, euskarazko izenak finkatzeko orduan oinarri moduan erabili zirelako; gaur egungo txori-izen estandarizatuak lan haietan oinarritu ziren.\nProiektu honen asmoa izan da, beraz, galzorian zegoen txori-izenen ondare materiagabe hori batzea eta katalogatzea. Ondoren, hori guztiori publiko egin eta etorkizunera begira normalizaziorako baliagarri bilakatzea. Izan ere, gaur egun estandarizatu diren txori-izenen artean, badira tradizioan lekurik izan ez duten izenak (askotan asmakizunak, forma itxuragabetuak edo erdarazko izenen kalkoak direnak) eta iruditzen zaigu interesgarria izan daitekeela euskarazko izenen errebisio kritiko bat egitea, kasu batzuetan orain dela 100 urte egindako akatsen zama dugulako gaur egungo zerrenda ofizialetan ere.\nLizentzia, iturriak eta kredituak\nKultura, jakintza eta ezagutza partekatzearen aldeko gara. Webgune honetarako sortu eta bildutako eduki guztia (txorien izendegia, testuak, eta abar) cc-by-sa lizentzia librearekin banatzen dira (aitortu partekatu). Webgune honetan azaltzen den beste eduki guztia ere cc-by-sa lizentziarekin jaso eta berrerabili da, hala nola argazkiak (Wikimedia commons), audioak (Xeno-canto,org), ahozko lekukotasunak (Ahotsak.eus), zein gainontzeko material grafiko guztia.\nEsan bezala, bilketa etnolinguistikoaren oinarria Euskal Herrian zehar egindako 200 elkarrizketa horiek izan dira. Bilketa hori hustuketa bibliografiko batekin osatu da (ikus Bibliografia atala). Izendegi ofizialetarako ondorengo iturriak erabili dira: EBOren zerrenda (2016) latinezko, euskaraz eta gaztelaniazko izendegietarako; Avibase Europako gainontzeko hizkuntzetarako; Svensson gida (ed. Omega) galizierazko eta katalanezko izenendako; Aragoiko urtekariko zerrenda ofiziala aragoierarentzat. Fitxetako gainontzeko testuak (deskribapenak, fenologia,...) webgune honetarako sortuak dira edo, kasuren batean, euskarazko Wikipediatik jasotakoak. Lizentzia eta iturrien inguruko informazio zabalagoa izateko, ikus Honi buruz atala.\nWebgune honen atzean Asier Sarasua Aranberri dago, eta garapena Badihardugu Euskara Elkartearekin lankidetzan egin da. Azpiegitura informatiko osoaren garapena Codesyntax enpresak egin du eta proiektuak Eusko Jaurlaritzaren eta Gipuzkoako Foru Aldundiaren diru-laguntza jaso du 2016. urtean.\nEzin buka proiektuan lagun izan ditugun guztiei eskerrak eman gabe, hasi protagonista nagusi izan diren lekuko guztiekin, eta segi bidaide/laguntzaile izan ditugun dozenaka lagunekin (dela kontaktuak egiten lagundu dutenak, edo han-hemen eurek batutako txori-izenak ere helarazi dizkigutenak). Eskerrik beroena guztioi!


Pribatutasun-politika - Desclée de Brouwer\nErabiltzaileei jakinarazten zaie www.desclee.eus webgunean egindako salmenta-eskaintzen erantzulea honako hau dela:\n1. Izen soziala: Editorial Desclée De Brouwer S.A.\n2. IFZ.: A48027122\n3. Helbidea: Henao, 6 3º Eskuma. - 48009 Bilbo\n4. TELEFONOA: 944 246 843\n5. FAX: 944 237 594\n6. HELBIDE ELEKTRONIKOA: info@edesclee.com\nDESCLEE erabiltzaileei jakinarazten die erosteko baldintza orokor hauek onartzean webgunearen orrialde bakoitzaren azpiko aldean ageri den legezko oharrean eta pribatutasun politikan adierazitako baldintzak ere onartzen direla.\nHori gorabehera eta Datu Pertsonalen Babesari buruzko abenduaren 13ko 15/1999 Lege Organikoan eta Informazio Gizarteari eta Merkataritza Elektronikoari buruzko uztailaren 11ko 34/2002 Legean xedatutakoaren arabera, erabiltzaileari jakinarazten zaio gure webgunearen bitartez erosketak burutzean, adierazi egiten duela jakinarazi zaiola eta onartu egin duela bere datu pertsonalak "Desclée webeko bezeroak" izeneko fitxategian sartzea eta kasuaren arabera, "Newsletter" aldizkarian ere sartzea. Hala egin aurretik, Datuak Babesteko Espainiako Agentziari helarazten zaizkio datuak, DESCLÉE DE BROUWER, SAren erantzukizunpean. Datu horiek bezeroarekin dagoen kontratuzko lotura behar bezala mantendu, garatu, bete eta kontrolatzeko erabiliko direla ere onartuko du, bai eta burututako eskaera edo erosketa kudeatu eta bidaltzeko, eskatutako zerbitzuak emateko eta albisteei, eskaintzei, promozioei, deskontuei eta produktu berriei buruzko informazio komertziala bidaltzeko, posta elektroniko bidez edo antzeko baliabide elektronikoren baten bidez (sms, mms, faxa, etab.). Ehungintzari eta kirolari lotutakoa litzateke informazio guzti hori.\nErabiltzaileak aurreko paragrafoan adierazitako informazioa bidaltzeko baimena ukatu ahalko du info@edesclee.com helbide elektronikora idatziz.\nEra berean, erabiltzaileak informazio hori edo www.desclee.eus webgunearen beste eduki batzuk partekatzen baditu beste pertsona batekin, bere gain hartuko du haren datu pertsonalen tratamenduaren berri emateko obligazioa (izena eta helbide elektronikoa), baina erabiltzaileak partekatutako informazioa bidaltzeko bakarrik. Hala, bidalketaren erantzule bakarra izango da eta DESCLÉE DE BROUWER, SAk ez du horrek izan dezakeen edozein ondorioren kalterik jasango.\nErabiltzaileak 18 urtetik gorakoa edo adingabe emantzipatua dela, kontratatzeko behar den lege-gaitasuna duela, gure webgunean erosketak bere izenean burutu ditzakeela eta, beraz, bere datu pertsonalen tratamendurako baimena emateko gaitasuna duela adierazi behar du. Adingabe batek produktu edo zerbitzuren bat erosi nahiko balu, bere gurasoek edo legezko ordezkariek egin beharko lukete edo, gutxienez, horretarako baimena eman beharko liokete. Descleek ez du inolako erantzukizunik bere gain hartuko adingabeek paragrafo honetan ezarritako xedapenak errespetatu gabe egiten dituzten erosketengatik.\nEnpresaren fitxategi, lokal eta tratamendu-sistemek beharrezkoak diren segurtasun neurri teknikoak eta antolamenduzkoak dituzte, DBLOren 9. artikuluak eta DBLO garatzen duen Erregelamenduaren VIII. tituluak eskatzen duten legez, datu horiek aldatzea, galtzea, tratatzea edo baimenik gabe kontsultatzea ekiditeko.\nHorrez gain, DBLOk berariaz aitortzen duen datuak kontsultatzeko, zuzentzeko, ezeztatzeko eta datuen aurka egiteko eskubidea balia dezakezula jakinarazten dizugu. Horretarako, sinatutako eskaera idatzia bidali beharko duzu helbide honetara: DESCLÉE DE BROUWER, SA, Henao, 6 3º Eskuma. - 48009 Bilbo (Bizkaia). Bestela, mezu elektroniko bat bidal zenezake info@edesclee.com helbidera, zure NANaren fotokopiarekin eta eskaeraren erreferentzia modura ARCO jarrita. Erabiltzailearen datuak aldatuko balira, horren berri eman beharko du helbide elektroniko berera idatziz. Hala egiten ez badu, DESCLEE ez da horren erantzule izango.\nwww.desclee.eus webgunearen erabiltzaileek iradokizunak, kexak eta erreklamazioak bidali ahalko dizkigute webgunetik bertatik, info@edesclee.com helbide elektronikora mezua bidaliz edo posta arrunt bidez, helbide honetara: Desclée, Henao, 6 3º Eskuma. - 48009 Bilbo (Bizkaia).\nErosteko baldintza orokorren aldaketa\nLegeetan edo atxikitako establezimenduekin ditugun hitzarmenetan aldaketak egon litezke eta, horren ondorioz, baliteke erosteko baldintza orokor hauek aldatu behar izatea. Horregatik, DESCLÉEk erosteko baldintza orokor hauen informazioa eta edukia edozein momentutan aldatzeko eskubidea izango du. Hori dela eta, gure webgunean sartzen diren bakoitzean eta, edozein kasutan ere, erosketa bat egin nahi duten bakoitzean, indarrean dauden erosteko baldintza orokorrak irakurtzeko gomendatzen diegu erabiltzaileei, libreki erabaki ahal izateko webgunea erabiltzen edo erosketa burutzen jarraitu nahi duten ala ez.\nNolanahi ere, erosketa bakoitza gauzatzeko momentuan indarrean dauden erosteko baldintza orokorrak aplikatuko dira.


Senideak archivos - Page 2 of 2 - Euskai Eskaut Taldea\nAzkarrak / Kanpoko komunikazioak / Senideak / Kaskondoak / Koskorrak / Oinarinak / Proiektuak / Adarrak / Gizarte / Trebeak\nby euskai · Published 21 November, 2018 · Last modified 25 November, 2018\nAúpa familiak Igande honetan Euskaraldiarekin lotuta dagoen aktibitate bat izango dugu 10:00etatik 17:00arte. Horregatik umeak janaria ekarri beharko dute eta euskeraren alde kamisetarik badute (ibilaldia, korrika, txantxangorri…) Hau aparte aktibitate publiko bat prestatu dugu...\nby euskai · Published 22 October, 2018\nZure seme-alaba Euskain dago? Taldean aktiboki parte hartzea nahi zenuke? Zure nahia lortu ahal duzu hilean behin batzorde baten truke. Batzordean parte hartu eta proiektu honetan zure laguntza emango duzu.\nby euskai · Published 21 October, 2018 · Last modified 22 October, 2018\nUrte guztiak bezala, kanpamendu ostean eta kurtsoa hasteko bideo bat egiten dugu kanpamenduaz oroitzeko. Urte honetan ikusi ahal izango duzue nahi duzuen aldi guztietan URL honetan. BIDEOA


Argazkia: Gurutz González\nZoologiko baten kaiola baten barruan dagoen lehoi bati begira gaude. Lehoia kendu eta bere lekuan Picasso-ren Gernika koadroa jartzen dugu. Kaiola baten barruan dagoen Picasso-ren Gernikari begira gaude. Kaiola eta zoologikoa kentzen ditugu eta basamortu bat jartzen dugu. Basamortuan dagoen Picasso-ren Gernikari begira gaude. Gernika kendu eta museo bat jartzen dugu. Orain, basamortuan dagoen museo bat begiratzen gaude. Basamortua kendu eta Amy Winehouse jartzen dugu. Amy Winehouse museoko geletako baten sartzen ikusten dugu.\nMuseoa kendu eta mikrofono bat jartzen dugu eta honen atzealdean taberna bat. Orduan, mikrofono baten aurrean dagoen eta sakonean taberna bat duen Amy Winehouseri begira gaude. Amy Winehouse kentzen dugu eta Fidel Castro jartzen dugu gaztelaniaz etengabe hizketan. Horrek esan nahi du taberna baten aurrealdean eta bere aurrean mikrofono bat duela, hizketan ari den Fidel Castrori begira gaudela. Taberna kendu eta Etxe Zuria jartzen dugu. Fidel Castro Etxe Zuriaren aurrean ikusten dugu mikrofono bat aurrean duela etengabe hizketan. Fidel Castro eta Etxe Zuria kendu eta hilerri bat jartzen dugu gaur egungo Estatu Batuetako presidentearen aurrean. Horrela hilerri baten eta mikrofono baten aurrean gaztelaniaz mintzo den Donald Trumpi begira gaude. Berehala ahotsa kentzen diogu, presidentea mutu utziz keinuka mikrofonoaren aurrean.\nGero Donald Trump eta hilerria kentzen ditugu, edozein pertsona jartzen dugu eta fluoreszentez argitutako hangar huts bat. Keinuka mikrofono baten aurrean dagoen pertsona bati begira gaude fluoreszentez argiztatutako hangar batean. Elkarrengandik aldentzen diren pentsamendu koktel bat jartzen diogu eta mikrofonoa eta hangarra kendu. Geratzen dena keinuka dagoen gorputz bat da, elkarrengandik aldentzen diren pentsamenduz betea, inongo lekutan esekiduran...\nIdeia, Koreografía eta Performance-a: Coletivo Qualquer: Luciana Chieregati e Ibon Salvador + Carolina Campos\nArgiztapen sorkuntza: Leticia Skrycky\nProdukzioa: Asociación Artístico Cultural Luciérnaga\nArgazkia: Gurutz Gonzalez\nLaguntza: Azala Kreazio Espazioa, Departamento de Cultura del Ayuntamiento de Bilbao, Atelier Real (Lisboa), Residencia de Creación en La Fundición.\nEgileak Colectivo Qualquer


Irakasbil | Euskara irakasleen intereseko gaiak: hizkuntza, euskaltegien kudeaketa, soziolinguistika, estatistika datuak, iritziak eta abar. | Testu-ereduak B1 Entzumena: Gu ta gutarrak 5\nArgitaratua: astelehena, 13 otsaila 2017, 9:06\nEsataria: Piztu dezagun telebista, piztu dezagun telebista.\nEsataria II: Astelehen honetan, ETB 1eko jatorrizko “Gu ta Gutarrak” bueltan izango da: elkarbizitza gehiago, lehiakide berriak, nobedade eta sorpresa ugari, youtuberrak… Ausartu zaitez Julen Telleriarekin atearen beste aldera igarotzera. “Gu ta Gutarrak 5”, astelehen gauean, estreinaldia ETB 1en.\nEsataria: Bueno, ondo asko dakizue Euskal Telebistan, ETB 1en, gauero gaztetxoek ikusten duten saioa dela “Gu ta Gutarrak”. Bosgarren denboraldira iritsiko da datorren astelehenetik aurrera, eta berrikuntzak eta sorpresak ere izango ditu. Guztiak Julen Telleriak aurkeztuko ditu. Julen gure aspaldiko laguna da, hemen ibilitakoa, Faktorian. Aupa, Julen!\nJulen Telleria: Egun on. Aspaldiko partez, berriz bueltan.\nEsataria: Bai, hemen. Bere sorlekura etorri da.\nJulen Telleria: Bai. Bekaldia hemen egin nuen, Faktorian. Zuekin hasi nintzen.\nEsataria: Ondo erakutsi genion bidea, eta begira nora iritsi den, e! “Gu ta Gutarrak” saioaren aurkezle; eta, gainera, arratsaldeetan galdu behar ez den saioa: “Akabo bakea”, Gaztean, arratsaldeko 5etan hasita.\nJulen Telleria: Ahalegintzen gara hura ere txukun egiten.\nEsataria: Julen, bosgarren denboraldia. Esplika iezaguzu: 5 zenbakiak sekulako garrantzia izango du.\nJulen Telleria: Bai, 5 zenbakia izango da, pixka bat, erreferente-edo, ezta? Batetik, hori, bosgarren edizioa izango delako. Bosgarren edizioa “Gu ta Gutarrak” bere horretan hartuta, zeren eta, jada, seigarren edizioa genuke “High School” kontuan izango bagenu… baina reality-arekin izango litzateke bosgarren edizioa: izango dira bost neska, bost mutil, eta, gero, oraindik ere errebelatu ezin den sekretu bat: bost… beste zerbait. Oraindik ere, ezin da esan.\nEsataria: Bost mutil, bost neska eta beste bost…\nJulen Telleria: Aaaaa… ikusiko da zer.\nEsataria: Ezin duzu esan zer?\nJulen Telleria: Pasa beharra dago atearen beste aldera hori deskubritzeko, klaro.\nEsataria: Bale, eta ateak ere bost izango dira…\nJulen Telleria: Bost ate izango ditugu, baita ere. Zertarako? Oraindik ez dakigu, ikusiko da.\nEsataria: Bueno, sekulako arrakasta lortu du “Gu ta Gutarrak” saioak, esan dugu “High School” egiten ari zaretela. “High School” beste gauza bat izan da, ezta? Lehiaketa moduko bat, ez?\nJulen Telleria: Diferentea izan da. Hemen, kasu honetan, ez da reality-rik egon. Hemen izan dira gaztetxoak, ikastetxeak, batzuk besteen kontra, eta esperimentu moduan-edo probatu genuen; nik neronek, pertsonalki, ikaragarri ondo pasa dut, bestela ere gustatzen zaidalako, bada, gaztetxoekin-eta tratua izatea, ezta? Harremanetan egotea. Eta izan da gauza erabat desberdina. Denak izan dira erronkak, jolasak egin ditugu platoan, puntuak lortu dituzte, batzuk sailkatu dira, aurrera egin dute, beste batzuk bidean geratu dira. Eta, memento honetan, oso oker ez banago, jada badaukagu High School-eko lehendabiziko finalista izango dena; aste honetan deskubrituko da bigarren finalista; eta ostiralean jokatuko da finala. Eta lortuko dugu, bueno, ezagutuko dugu Euskal Herriko ikastetxerik jatorrena edo onena edo txapelduna zein den.\nEsataria: High School-eko irabazlea.\nJulen Telleria: Hori da.\nEsataria: Bueno, bada, ezin dugu gehiago kontatu. Hemendik aurrera, jada, High School ikusi aste honetan, eta, datorren astelehenean. Gaueko bederatziak eta hogei aldera-edo izaten da.\nJulen Telleria: Buelta horretan, bai.\nEsataria: Jarri ETB 1, eta ikusi “Gu ta Gutarrak”, Julen Telleriak aurkeztuta.\nJulen Telleriari elkarrizketa\nEuskadi Irratia: Faktoria irratsaioa (2016-04-06)\nB1-E-T-Gu ta gutarrak.pdf


“Deklaratzekorik ez”, Beñat Sarasolaren liburuaren aurkezpena. Karrikiri elkartean.\nApi 11 @ 19:30 – 20:30\n“Deklaratzekorik ez” Beñat Sarasolaren liburuaren aurkezpena. Karrikiri Elkartean. Beñat Sarasola idazlea Patxi Larrion aurkezlea Karrikiri. Iruñeko Euskaldunon Topagunea.\nAGENDATXOA KARRIKIRI LIBURUAK AGENDATXOA liburu aurkezpena


Amona, ama, alaba | Gizartea | Berria\nTrenean zer gertatu zaion azaldu du ama gazteak, irratian. Alaba txikiagaz zihoan, eta umeari eskuko telefonoa utzi dio, jolasteko. Hor jardun du haurrak. Hor izan ditu hainbat kolore, zeinu, joko eta soinu. Ordu erdiko atsedena amarentzat; ordu erdiko gozamena alabarentzat. Dena ondo joan da, harik eta ondoko eserlekuko emakume zaharrak alde egiteko jaiki, eta hauxe esan dion arte: «Oso txarto hezten ari zara alaba. Ez zenion telefonoa utzi behar».\nAma gaztea sumindu du «emakume zahar ozpinduak» —halaxe definitu du—. Ez da ama txarra umeari telefonoa uzteagatik. Haurra ordu erdiz jolastu da. Eta? Teknologia berriak, sakelako telefonoak barne, ez dira kaltegarriak ondo erabiliz gero.\nHortxe dago koska: ondo erabiltzen jakitea. Gabonak datoz eta telebistako zenbait iragarki arazo hori aireratzen hasi dira. Euskaltelek itun moduko bat sinatzeko proposatu die haurrei. Sakelakoak ez lieke errealitatean bizitzea oztopatu beharko, lagunekin aurrez aurre egotea, komunikatzea. Ikea multinazionalaren iragarkiak, aldiz, panorama gordina erakutsi digu. Gabonek etxekoak hobeto ezagutzeko aukera eskaintzen digute. «Sare sozialak beti egongo dira hor, baina zure familia ez da beti egongo. Orduan, aprobetxa ezazu», esan du bideoko neska batek. Ikeak deskonektatzeko eskatu digu, gero berriro konektatzeko. Abenduaren 24tik urtarrilaren 1era arte bere sare sozialen mugimendua etengo duela jakinarazi du. Marketin ederra.\nIkearen bideoko beste neska bat konturatu da celebrity baten bizitzaren gorabeherak hobeto ezagutzen dituela familiako kideenak baino. Zu ere berdin antzean zabiltza. Kim Kardashian-en amodio, rollotxo, flirt eta gau bateko jardunaldi guztien xehetasunak irakurri dituzu, Kanye West-ekin ezkondu zen arte, baina ez dakizu zure amonak, mahaiko beste izkinan dagoen andre zahar «txotxolotzen hasiberri» horrek Zinemaldira etorri zen galai baten begiak txoratu zituela, eta gogoa aztoratu. Eta gau zoro bat igaro zuela harekin, eta aktoreak Ameriketara joateko eskatu ziola, baina berak, ezetz. Felixi ez zion ezer esan —zer esango zion hari, bada, zera zela, laztanetan eskasa eta ohean mahaspasa?—. Gero Felix utzi, eta Antonekin ezkondu zen, zure aitonarekin. Amonak gustura asko azalduko lizuke bere sekretua, etxeko inork ez dakiena. Zu haren begietako kutunena zara —txikitatik izan zara, badakizu— eta zurekin konpartitu nahi luke burua galdu aurretik, baina zuri ez zaizu interesatzen.\nAmona joan egingo da, eta zuk hor segituko duzu, zeure sare sozialekin. Ikearen su-eten komertzialari ez diozu kasurik egingo, noski. Ez zara deskonektatuko; ez dituzu Eguberrietan antsiolitikoak hartu nahi. Nolaz egongo zara astebetez sare sozialik erabili gabe, zeure mezu, selfie, bideo eta beste kontuak lagunei bidali gabe? Ez duzu denbora alferrik pasatu gura amonaren txorakeriak entzuten. Sare sozialei lotuta segituko duzu. Eta telefonoari atxikita.\nSakelakorik gabe ez zara ezer. Zure sozializazio luzearen prozesuaren oinarria izan da. Zure amarekin hasi zen. Irratiko amaren modukoa da ama. Hark ere maite zintuen txikitan. Hura ere jolasten zen arratsaldero zurekin, eta ipuin bat irakurtzen zizun gauero. Hark ere utzi zizun telefonoa tren edo jatetxe batean ordu erdiz jolasteko, baina ez zara gogoratzen. Oso txikia zinen.\nSakelakoa lehengaia duzu, arnasa bezain garrantzitsua. Telefonoa zure bizitza osoaren gordailua da. Ez duzu agendarik behar. Hortxe dituzu bilduak datu guztiak: telefono zenbakiak, kontaktuen informazioa, zure eta besteen argazki eta bideoak, kanta gustukoenak, zenbait mezu inozo, eta hainbat kitzikagarri, zure azterketen datak, zure hilekoa noiz izango den. Eta hurrengo bikotekidearekin esperimentatu nahi zenukeen teknika ustez zoragarri hori, Mikel, oraingoa, zera delako, lausenguetan demasa, baina larrutan eskasa. Guztia duzu telefonoan, baina zerbait falta da zure bihotz barrenetan. Eta amonaren sekretua zure oroitzapenetan.


TXERRIKUME ERREA |\n2015-01-10 Errezetak Okela 0\nTxikitan Azpirotzen udak pasa egiten nituen. Gurasoak anaiak eta biok uztailaren hasieratik abuztuaren bukaera ikusi arte igaro genituen urteak. Aitak alokatzen zuen etxean ogi labe bat zegoen eta bertan Azpirotzeko festetan txerrikumean egiten zituen. A ze oroitzapenak!!\nTxerrikume 1 (4kgr)\nArdo zuria ( edalontzi 1)\nUra (3 edalontzi)\nOzpina (edalontzi 1/2)\n1.Labea piztu eta 200ºtan ipini 30 min. Txerrikumea labeko erretiluan jarri eta zapi batekin garbitu.\n2.Gatzez ondu (eskuarekin igurtziz) eta ondoren olioa (Condado de Almuza) (hau ere eskuarekin igurtziz).\n3.Isatsa eta belarriak zilarrezko paperarekin estali. Motrailu batean baratxuri aleak eta perrexila ehotu. Katilu batean ardo zuria, ozpina, ura eta motrailuaren multzoa gaineratu.\n4.Labea prest dagoenean, burruntzali bat salda gainetik jaurti eta labera.\n5.Labea 160ºtan jarriko dugu. 20-30 minutuero burruntzali bat salda gehituko diogu, beti txerrikumearen gainetik.\n6.Labean 2 ordu eta 2.5 orduz izango dugu. Azkenengo 15 minutuetan tenperatura igoko dugu azala xigortzeko.\n7.Erretilutik kendu eta hemen daukagun salda (gutxi badago ur pittin bat gehitu eta nahasi) zartagin batera irauli eta sutan ipini. Murrizten utziko dugu nahi dugun testura aurkitu arte. Txinotik pasa eta saltsaontzi batera aldatu.\n8.Platerean zerbitzatu, aldamenean saltsaontzia utzi.


Ezagutu gaitzazu – Ikestei\nIkestei baserria Ziortza-Bolibarko Iruzubieta auzoan dago kokatua, Lea Artibai eskualdean eta Markina-Xemeindik 2,5km.tara.\nJatorrizko baserria uholde batek eraitsi zuen. Gaurko eraikuntza 1975. urtekoa da, bertan etxebizitza eta esne behien ustiapen bat zegoen. Ustiapen honek eraikuntza honetan 2005. urtera arte iraun zuen. Urte honetan jatetxea eta nekazalturismoa eraiki ziren, irailaren 5ean izan zen irekiera.\nBai jatetxea eta nekazalturismoa Ikesteiko familiaren ardurapean egon dira betidanik. Horregaitik bezeroek jasotzen duten arreta ezin hobea da.\nEstablezimendutik 150 metrotara, iparraldeko Donejakue bidea pasatzen da, Markina-Xemeindik Gernikara doan bide zatiaren tartean dago kokaturik. Ibilbide hau burutu izan duten hainbat erromesen indar berritze lekua izan da.\nDonejakue bidea jarraituz bi leku garrantzitsu daude bisitatzeko; establezimendutik 2 km.tara Ziortza-Bolibarko udal herrian Simon Bolivar museoa eta bertatik beste kilometro batera Ziortzako monastegia.\nOporraldi eder batzuetarako kokapena ezin hobea da, bertatik Bilbo (40’) eta Donosti (50’) bezalako hiri zoragarri eta turistikoak bisitatu daitezke. Eta baita Lekeitio (20´) edo Ondarroa (15´) bezalako itsasbazterreko herri liluragarriak.\n150 lagunentzako bi jangela ditu, ezkontza, jaunartze, bataio eta lagun zein famili arteko ospakizunak egiteko leku paregabea. Musika eta garraioa eskaintzen dira. Eguneko eta asteburuko menuak daude, horrez gain bertoko produktuez osoturiko karta zabal bat eskaintzen da.\nJatetxeko berezitasunak etxeko haragia eta Ondarruko arrainak txingarretan dira, beti ere kalitate handiko produktuak eskainiz. Jatordua bikain bukatzeko, bezeroen artean oso arrakastatsuak diren etxeko andreak mimo handiz egindako postreak daude.\nNekazalturismoan bezala, jatetxea ere pertsona baliazinentzako prestatuta dago.\nJatetxearen inguruan haurren jolas toki bat dago, auto zein autobusentzako parking handi bat eta musikaz alaitutako terraza ikusgarri bat.\n4 logela bikoitz ditu, logela bakoitzak bere komuna, telebista eta berogailua ditu. Nekazalturismoko elementu guztiak pertsona baliaezinentzako prestatuta daude, eta hauetariko komun bat guztiz egokiturik dago.\nSukaldea eta egongela ostatuko bezero guztientzat mankomunean erabiltzeko dira. Eraikin guztia berdegunez inguratuta dago eta nekazalturismoaren bekaldean jatetxea dago, bertan, bezeroek bazkaltzeko zein afaltzeko aukera izango dute. Doako WIFIA.\nEguneko menua: 11,00 € (BEZ barne).\nKafea Menua: 12,30 € (BEZ barne).\nAsteburuko menua: 20,00 € (BEZ barne).\nBanakako gela: 50,00 € (gosaria barne)\nLogela bikoitza: 60,00 € (gosaria barne)\nIkestei baserria Ziortza-Bolibarko Iruzubieta auzoan kokatzen da, Lea-Artibaiko eskualdean.


Martxoaren 8ko atarian - - euskalerriairratia.eus\nMartxoaren 8ko atarian\nBidatz Villanueva 2021-03-01 15:25\nIa urte bat iragan da konfinatu gintuztenetik, eta are gertuago dugu martxoaren 8a, Emakumearen Nazioarteko Eguna. Jopuntuan, nola ez, feminismoaren aurka daudenengan. Askok egun hartako manifestazio handiak seinalatu zituzten koronabirusa zabaltzearen errudun, baina isildu egin dira maskararik eta antolakuntzarik gabeko agerraldi negazionista niretzat zentzugabeen aurrean.\nDena dela, aurrera doaz martxoaren 8ko prestaketa lanak, eta zaintza oinarri duen halako mugimendu erraldoi batek, ez dut zalantzarik kontzentrazio edo elkargune seguruak izanen direnik. Kritikak izanen dira ziurrenik, eta nola ez dira izanen, pribilegioak ikusten baituzte arriskuan edo mehatxuan. Eta hala ez bada, klasismo eta indibidualismo amorratuagatik, norberaren onura guztiaren gainetik jartzeagatik.\nEgungo egoera ez da ona, zenbat sufrimendu izanen den isilean. Indarkeria matxista jasaten duten emakume helduen erreportaje bat irakurri nuen aurrekoan, pairatu dutenaren testigantzak, zeinen zaila den hori identifikatzea eta eurak laguntzea. Hainbeste esparru barnebildu behar dira... Eta aldi berean gero eta batuago gauden emakumeen sarea ikusten dut, elkarri gero eta gehiago laguntzen diogunak, akatsak akats, eta hobetu beharreko guztiarekin, deseraiki eta berriz landu beharreko diskurtso eta ikuskerekin, berritzen ez den mugimendu bat ez baita iraultzailea, eta martxoaren 8ko atarian elkarri ematen diogun sostengu eta laguntza nabarmendu nahi ditut.


Aquanariak eta Basque Culinary Centerrek akordio bat itxi dute, berrikuntza eta prestakuntza ardatz dituena - Basque Culinary Center\nAquanariak eta Basque Culinary Centerrek akordio bat itxi dute, berrikuntza eta prestakuntza ardatz dituena\nBasque Culinary Centerrek eta Aquanariak 4 urteko lankidetzahitzarmen bat sinatu dute. Horren bidez, berrikuntzaproiektu estrategikoak garatu nahi dituzte analisi sentsorialaren arloan, bai eta Gastronomia Zientzien Fakultateko ikasleen prestakuntzan lagundu ere. Joxe Mari Aizega Basque Culinary Centerreko zuzendari nagusiak eta Eva Vázquez Aquanariako kontseilari ordezkariak sinatu dute hitzarmena.\nAquanaria Espainiako itsas akuikulturaren sektoreko enpresa aitzindari bat da, eta bere jarduna lupia handiak haztean datza. Haztegia Kanarietan dago, itsas biodibertsitatearen paradisuan eta baldintza gastronomiko bikainak dituen produktu bat lortzeko tokirik onenean.\nHitzarmen hau izenpetuta, Aquanariak bere produktua zabaldu nahi du estatu mailako eta nazioarteko bere jatetxejabe bazkideen artean. Basque Culinary Centerrek, bere aldetik, balio berberak –berrikuntza eta jasangarritasuna– dituen enpresa erreferente bat izango du bere kolaboratzaileenartean.\nDatorren urtean, Aquanariak eta Basque Culinary Centerrek elkarrekin egingo dute lan, graduko ikasleei berrikuntza eta prestakuntzaproiektuak eskaintzeko.Berrikuntzaproiektuak BCC Innovation zentro teknologikoaren bitartez kudeatuko dira, eta analisi sentsorialari buruzko prestakuntza eta aholkularitza barne hartuko dituzte.\nProiektuek helburu dute, alde batetik, produktua sakonki ezagutzea, eta, bestetik, ikasleak arlo horretan trebatzea. Horrez gain, sukaldaritzaren ikuspegitik Atlantikoko lupia aztertzen eta nabarmentzen duten proiektuak gauzatuko dituzte, bezeroei, kolaboratzaileei,kontsumitzaileei, gastronomiaelkarteei edo ziurtagiriemaile teknikoei konpainiak lupiaren hazkuntzaren eta prestatzeko eraren inguruan dituen ezagutzak helarazteko eta horretan trebatzeko.\nJasangarritasunari buruzko prestakuntza izango da Basque Culinary Centerren eta Aquanariaren arteko hitzarmenaren beste ardatz nagusi bat. Enpresa kanariarrak aktiboki parte hartuko du Gastronomia Zientzien Fakultateko ikasleen prestakuntzan,akuikultura jasangarriari buruzko eskola magistralak emango baititu.\nGainera, Aquanariak etorkizuneko sukaldarien hezkuntzarekin eta prestakuntzarekin duen konpromisoa agerian jartzeko asmoz, «Aquanaria erronka» abiaraziko dute. Erronka horrekin, Basque Culinary Centerreko ikasleek lupia protagonista izango duten platerak aurkezteko aukera izango dute. Lehiaketa gastronomiko horren irabazleak ikasketabeka bat jasoko du.\nAzkenik, bi erakundeen lankidetza harago doa; izan ere, Aquanariak Basque Culinary Centerrek antolatzen dituen jasangarritasunari buruzko jardunaldiak babestuko ditu.


Vitoria-Gasteizko Udalaren web-orria - Milaka plan Atarian\nMilaka plan Atarian\nBakarrik, bikotean, taldean edo familian egiteko plan pila bat proposatzen dizkizugu Atarian, bisitaldi bikaina egin dezazun.\nEska iezazkiguzu prismatiko batzuk, eta ezagutu, begiralekutik begiratuta, inguruan dugun biodibertsitatea.\nHartu gure tandem bat zuk nahi duzunarekin ibiltzeko, eta primeran pasatuko duzu.\nPraktikatu birdinga parkeko behatokietan, eta egon begira, baina batez ere, shhhhh, entzun.\nIbili Arkautiko urmaelaren inguruan oreinak ikusteko. Urriko arratsaldeetan araldian dauden oreinen orroak entzuten dira.\nZoaz Betoñuko urmaelera udaberrian, eta ausart zaitez ahate familiak zenbatzera.\nZatoz taldean, eta egin bisita gidatua Atarian eta hezegunean.\nPrismatikoak eta bizikletak maileguan\nAtarian doan utziko dizkizugu prismatikoak, hezegunean bizi diren espezieei behatzeko. Behatokira joatean zentroko langileren bat bertan badago, teleobjektiboak ere erabili ahal izango dituzu, eta egun horretan etorri zaizkigun hegazti berezienak non dauden ere azalduko dizugu.\nGainera, askotariko bizikleta motak ditugu (tandemak, trizikloak...), eta baditugu scooter eta buggieak ere, Salburuan batera eta bestera ibiltzeko.\nBizikletak eta buggieak alokatu\nIbilbideak Ataritik abiatuta\nZenbait ibilbide erraz egin ditzakezu gure zentrotik abiatuta:\nBetoñuko urmaela ezagutzea (40 minutu oinez)\nDulantzi ibaiaren ibilbidea (45 minutu oinez)\nArkautiko urmaelaz gozatzen (1 ordu oinez)\nEraztun Berdearen bira (2 ordu eta erdi bizikletaz)\nHiriko ibilbide berdeen mapa\nArabako Lautadako ibilbide zikloturista handia (Beste leiho batean irekiko da)\nAtariak askotariko ekintzak antolatzen ditu denentzat, Salburuko parkeko, Gasteizko eta inguruetako biodibertsitatea eta ondare naturala ezagutzeko.\nKontsultatu gure agenda.\nAtariko aldi baterako erakusketan aretoak natura du ardatz, baina zentzurik zabalenean begiratuta. Espazio ireki bat da, eta ingurumenean interesa duen pertsona edo kolektibo orok du erakusketak jartzeko aukera. Adierazpen artistikoak eta gaikako erakusketak ditu programazioan.\nProposatu nahi al diguzu erakusketa bat?\nAtariak eskolentzako programak ditu, hezkuntzako etapa guztietarako; hasi haur-hezkuntzatik eta batxilergo edo goi mailako prestakuntza zikloetaraino. Zentroak, eraiki zutenetik, prestakuntza-ekintzak eskaintzen ditu hezeguneari eta bertako biodibertsitateari balioa emateko:\nIngurumen arloko jarduera hezitzaileak:\nEzagutu Salburuko hezegunea\nJolas egingo dugu ura ezagutzeko


Handizkako Samsung S21 Ultra 3D TPU Pantaila Babeseko Fabrikatzailea eta Hornitzailea | OTAO\nTPU poliuretano termoplastikoa da. Kimikoki hobetutako plastikoa da. Bere propietateak marraduraren aurkako erresistentzia, elastikotasuna, olio eta koipearen erresistentzia eta gogortasun handiagoa dira. Materiala elastikoa denez, "autosendatzeko" gaitasun mugatuak ditu. Horrek esan nahi du bere leuntasun arinak muturrekoak ez diren inpaktuak xurgatzeko ahalmena ematen duela, hala nola tanta gehienak eta marra arinak, jatorrizko osaera osoa edo gehiena mantenduz. Adibidez, marra arinagoek plastiko bigunean hortz txiki bat uzten dute normalean, poliki-poliki normaltasunera itzultzen dena.\nTPUren hasierako filma oso zaila da instalatzen, nahiz eta lanbide heziketa egin ondoren, arazo horiek sor ditzakezu: Aire burbuilak zailak dira eta hautsa erraz sartzen da. Etengabeko hobekuntzaren ondoren, OTAOren film tenplea garaiz argitaratu daiteke hasiberrientzako edo aldi berean. Ongi etorri gure bideoa ikusteko xehetasunak lortzeko\nOTAOren TPU filma Hego Koreako inportatutako materialez egina dago, eta haren gainazalaren gogortasuna film tenplatu arruntena baino handiagoa da, pantaila marratu ez dadin eta oso marratuta ez dagoen bitartean, bere burua konpon dezake. ordu gutxi.\nHartu Samsung S21 Ultra adibide gisa. Gaur egun, merkatuan dauden film epel gehienek honako arazo hauetako bat edo gehiago izango dituzte. Zuk edo zure bezeroek ezin badituzte arazo horiek jasan, TPU izango da aukerarik onena.\nUkipen funtzioarekin oso sentikortasunik gabe lan egitea\nHatz-marken hautematea ez da sentikorra (batez ere Samsung S10, S20, S21, Note 10, Note 20 serieak ultrasoinuetako hatz marka erabiltzen dute desblokeatzeko)\nBeira tenplatu gehienek zetazko inprimatutako ertzak erabiliko dituzte bi aldeetan, telefono mugikorraren pantailaren ertzak baino zabalagoak izaten baitira, eta horrek bistaratzeko leihoaren zati bat blokeatuko du.\nHalo efektuak pantailaren erdian\nGogorra da telefonoan kristal tenplatutako beira osoa itsastea burbuilarik gabe\nErraza da hautsa pixka bat erabili ondoren\nOPPO Aurkitu X2\nFitbit karga 4\nAurreko: iPhone 2.5D PMMA pantaila babeslea Inoiz hautsitako ertza\nHurrengoa: Samsung S21 Ultra UV Kola beira tenplatua\niPhone 2.5D zeramikazko pantaila babeslea Inoiz ez brok ...\niPhone 12 seriea 3D erretxina ertzeko beira tenplatua ...\niPhone 12 seriea Schott beira tenplatuzko pantaila ...\niPhone 12 seriea 2.5D pribatutasunezko beira tenplatuarekin ...